কারাগার থেকে তিন সাক্ষীকে নিয়ে গেল র‌্যাব | প্রথম আলো\nপ্রকাশ: ২৯ আগস্ট ২০২০, ১৫: ৫৪\nকক্সবাজারে অবসরপ্রাপ্ত সেনা কর্মকর্তা সিনহা মো. রাশেদ খান হত্যার ঘটনায় পুলিশের করা মামলার তিন সাক্ষী নুরুল আমিন, নাজিম উদ্দিন ও মোহাম্মদ আইয়াসকে চার দিনের রিমান্ডে নিয়েছে তদন্তকারী সংস্থা র‌্যাব। শনিবার বেলা সোয়া ১১টায় এই তিন আসামিকে জেলা কারাগার থেকে গাড়িতে তুলে নিয়ে যান র‌্যাব সদস্যরা। পরে কক্সবাজার র‌্যাব কার্যালয়ে তাঁদের জিজ্ঞাসাবাদ করা হয়।\n৩১ জুলাই রাতে টেকনাফের মারিশবুনিয়া পাহাড়ে ভিডিও চিত্র ধারণ করে মেরিন ড্রাইভ হয়ে হিমছড়ি এলাকার নীলিমা রিসোর্টে ফিরছিলেন সাবেক সেনা কর্মকর্তা সিনহা। পথে শামলাপুর তল্লাশিচৌকিতে পুলিশের গুলিতে নিহত হন তিনি। এ সময় পুলিশ সিনহার সঙ্গে থাকা সাহেদুল ইসলাম সিফাতকে আটক করে। পরে নীলিমা রিসোর্ট থেকে শিপ্রা দেবনাথকে আটক করা হয়। দুজনই এখন জামিনে মুক্ত।\nওই ঘটনায় টেকনাফ থানায় করা পুলিশের মামলায় সাক্ষী করা হয় মারিশবুনিয়া গ্রামের বাসিন্দা নুরুল আমিন, নাজিম উদ্দিন ও মোহাম্মদ আইয়াস। পরে তাঁদের তিনজনকে সিনহার বোনের করা মামলায় গ্রেপ্তার দেখানো হয়। প্রথম দফায় এই তিন সাক্ষীকে সাত দিনের রিমান্ডে নিয়ে জিজ্ঞাসাবাদ করেন র‌্যাবের তদন্তকারীরা। ২৩ আগস্ট কক্সবাজার সিনিয়র জুডিশিয়াল ম্যাজিস্ট্রেট আদালত তাঁদের দ্বিতীয় দফায় রিমান্ডে নেওয়ার আবেদন মঞ্জুর করেন।\nশনিবার বেলা পৌনে ১১টার দিকে র‌্যাব সদস্যরা জেলা কারাগারে যান। সোয়া ১১টার দিকে আসামি নুরুল আমিন, নাজিম উদ্দিন ও মোহাম্মদ আইয়াসকে গাড়িতে তুলে নেন তাঁরা। প্রথমে স্বাস্থ্য পরীক্ষার জন্য তাঁদের নেওয়া হয় কক্সবাজার সদর হাসপাতালে। সেখান থেকে তাঁদের নেওয়া হয় র‌্যাব-১৫ কক্সবাজার কার্যালয়ে। বর্তমানে ওই তিনজনকে সেখানে রেখে জিজ্ঞাসাবাদ করা হচ্ছে বলে জানিয়েছে র‌্যাব।\nমামলার তদন্ত কর্মকর্তা ও র‌্যাবের সহকারী পুলিশ সুপার (এএসপি) খাইরুল ইসলাম সাংবাদিকদের বলেন, গত শুক্রবার বিকেলে তৃতীয় দফায় সিনহা হত্যা মামলার প্রধান তিন আসামি টেকনাফ থানার বরখাস্ত হওয়া ভারপ্রাপ্ত কর্মকর্তা (ওসি) প্রদীপ কুমার দাশ, বাহারছড়া পুলিশ ফাঁড়ির ইনচার্জ পরিদর্শক লিয়াকত আলী ও থানার উপপরিদর্শক (এসআই) নন্দদুলাল রক্ষিতকে তিন দিনের রিমান্ডে আনা হয়। শনিবার থেকে তাঁদেরও জিজ্ঞাসাবাদ করা হবে।\nর‌্যাব সূত্র জানায়, সিনহা হত্যা মামলার মোট ১৩ জন আসামি রয়েছেন। তাঁরা হলেন ওসি প্রদীপ কুমার দাশ, পরিদর্শক লিয়াকত আলী, এসআই নন্দদুলাল রক্ষিত, এসআই লিটন মিয়া, কনস্টেবল সাফানুর করিম, কামাল হোসেন ও আবদুল্লাহ আল মামুন, এপিবিএনের তিনজন এসআই মো. শাহজাহান, কনস্টেবল মো. রাজীব ও মো. আবদুল্লাহ এবং টেকনাফের মারিশবুনিয়া এলাকার বাসিন্দা নুরুল আমিন, নিজাম উদ্দিন ও মোহাম্মদ আইয়াস।


Published by: Bishakha Pal | Posted: February 20, 2019 3:56 pm| Updated: February 20, 2019 3:56 pm\nচারুবাক: প্রায় বিশ পঁচিশ বছর আগে কৌশিক গঙ্গোপাধ্যায় বানিয়েছিলেন ‘একটু উষ্ণতার জন্য’। তাঁর পনেরো বছর পর ‘আরেকটি প্রেমের গল্প’। এবং গত বছর তৈরি ‘নগরকীর্তন’ এবছর মুক্তি পেল এবছর। তিনটি ছবিরই কেন্দ্রীয় থিম ‘অন্যরকম প্রেম’। বলা যায়, কৌশিক যেন এই ছবিতে নিজের নিরাপদ জোনে ফিরলেন। রাস্তা ঘাটে অতি সাধারণ নারীর পোশাকে কিছু ‘পুরুষ’-কে হাততালি দিয়ে খনখনে সুরে সোজা কথায় ভিক্ষা চাইতে দেখি। গাড়ির কাচে টোকা শুনে অনেক আরোহীই বিরক্ত হন। কেউ বা সমাজের জঞ্জাল হিজড়ের উপস্থিতি এড়িয়েই যান। এঁরা সবাই খেটে খাওয়া গরিব মানুষ। এঁদের নিজস্ব ঘেরাটোপে একটা সংসার আছে। যেখানে সহমর্মিতা, ভ্রাতৃত্ববোধ, ভালবাসা সব কিছুই মুলধারার মানুষের মতোই। কিন্তু আমাদের অধিকাংশের চোখেই তাঁরা ব্রাত্য, অস্পৃশ্য, প্রান্তিক।\nকৌশিক এমনই সাধারণ ‘অন্য’ এবং ‘প্রান্তিক’ দুই মানুষের অন্তরের কথা ধরতে প্রয়াসী এই ‘নগরকীর্তন’ ছবিতে। শুরু থেকেই কৌশিক বিষয় নির্বাচনে দুঃসাহস, অভিনবত্ব দেখিয়ে আসছেন। এবারও ব্যতিক্রম ঘটল না। এক উঠতি বয়সের বৃহন্নলার (পরি) সঙ্গে স্বাভাবিক তরুণ মধুর প্রেমপর্বের সঙ্গে তিনি মিলিয়ে দিয়েছেন রাধাকৃষ্ণের অপূর্ণ প্রেম।\nমধু নবদ্বীপবাসী এক কীর্তনীয়া পরিবারের ছেলে। তাদের জীবিকাই হল রাধাকৃষ্ণের গান গেয়ে বেড়ানো। বাঁশি বাজায় মধু। পারিবারিক পেশা ছেড়ে শহরে এসে মধু রেস্তরাঁর ডেলিভারি বয়ের কাজ নিলেও বাঁশি হাতছাড়া করেনি। হিন্দি সিনেমার চটুল গানের সুর এখন তাঁর বাঁশিতে। আর সেই বাঁশির টানেই পরি অর্থাৎ পুঁটি এসে পড়ে তার জীবনে। ভগবান পুঁটির শরীর বানাতে একটু ভুল করেছে। নারীর বদলে দিয়েছে পুরুষের শরীর। সে অবশ্য মধু পয়সা জোগাড় করে ‘সারিয়ে’ নেবে। সুতরাং প্রেমে বাধা ঘটেনি দু’জনের। এমনকী শারীরিক ঘনিষ্ঠতাতেও। পরির নকল চুলটাই তাঁর পছন্দ, কোঁকড়ানো আসলটা নয়। আর এখানেই কৌশিক নাটকের চূড়ান্ত পর্যায়টি লুকিয়ে রাখেন।\nসাধারণ বৃহন্নলা জীবনের খুঁটিনাটি ডিটলেস-সহ তথ্যচিত্রকারের ভঙ্গিতে তুলে আনলেও পরির জীবনের সঙ্গে সুন্দর মিলিয়ে দিয়েছেন তিনি। মধু পরির প্রেমের সামাজিক সংকটকেও সহমর্মিতার সঙ্গে ফুটিয়ে তুলেছেন কৌশিক। ডকুমেন্টেশনের ‘অ-প্রকৃত’ প্রেমের মানবিক দিকটার উপর জোর দিয়ে তিনি প্রায় অস্পৃশ্য করে রাখা গরির বৃহন্নলার সম্মানকে স্বাভাবিক ও প্রাপ্য মর্যাদা দেওয়ার চেষ্টা করেছেন। এখানেই ‘নগরকীর্তন’ নবদ্বীপ ছাড়িয়ে নাগরিক হয়ে ওঠে। পরিচালক পুরো ছবিটাকেই গেঁথেছেন বর্তমান ও অতীতের দৃশ্যমালায়, ফ্ল্যাশব্যাকে। সুন্দর, সাবলীল তাঁর চিত্রনাট্যের সেলাই, কাঁথা সেলাইয়ের শাড়ির মতো ভারি বর্নিল ছবির ডিজাইন। ভাল লাগে নবদ্বীপের প্রায় অশিক্ষিত কীর্তনীয়া পরিবার কৃষ্ণের অন্যরূপ চৈতন্যকেও উপলব্ধি করতে না পেরে ছোটছেলের অসম প্রেমকে ঘৃণাভরে প্রত্যাখ্যান করে। কীর্তন তাদের কাছে শুধুই জীবিকা। জীবনের কোনও উপলব্ধি নয়। এই সংঘাতটি প্রায় নীরবেই বেরিয়ে আসে ছবির কাঠামো ছাড়িয়ে। ফ্ল্যাশব্যাকের টুকরো টুকরে খণ্ড দিয়ে পরির প্রত্যাখ্যাত প্রেমপর্বটিও ভারী সুন্দর করে সাজিয়েছেন পরিচালক। কীর্তনের সুর এবং গান (প্রবুদ্ধ বন্দ্যোপাধ্যায়) গল্পের গতি ও নাটককে আরও তীব্র করেছে। আর আছে অভিনয়। পরি চরিত্রে ঋদ্ধি সেন রূপসজ্জায়, পোশাকে তো বটেই, দারুণ অভিনয়েও অত্যন্ত সাবলীল এবং যন্ত্রনায় ক্ষত-বিক্ষত হওয়ার সময়েও তাঁর অভিব্যক্তি বিস্ময় জাগায়। আর আছেন মধুর চরিত্রে ঋত্বিক চক্রবর্তী। তাঁর অভিনয়ের প্রশংসা আর কী ভাষায় করব! ঋদ্ধি তবুও চিত্রনাট্যের ব্যাকিং পেয়েছেন। কিন্তু ঋত্বিক তো চলতি ভাষায় বিপরীত চরিত্র। দর্শকের সমবেদনা পাওয়ার জায়গা নেই। এমন পরিস্থিতিতে দাঁড়িয়ে ঋত্বিক মধু চরিত্রের আত্মিক, পারিবারিক, সামাজিক সংকটের মুখোমুখি হয়েও মধুর প্রতি দর্শকের পজিটিভ ভাবনাকে সঞ্চার করতে পেরেছেন স্রেফ অভিনয়ের জোরে। কঠিন কাজটি তিনি সহজাত দক্ষতায় করেছেন।\n‘নগরকীর্তন’ যেমন এই দুই অভিনেতা-শিল্পীর ছবি, তার চাইতে বেশি পরিচালক কৌশিকের ছবি। কারণ আগের দুটি ছবির অপূর্ণতা এবং খামতি তিনি অনেকটাই পূরণ করতে পেরেছেন। উচ্চবিত্তের বিলাসী দুঃখপনা সরিয়ে কৌশিক চারপাশে ছড়িয়ে থাকা বৃহন্নলাদের স্বাভাবিক জীবনকে ধরেছেন। নিছক সমবেদনার দৃষ্টিতে নয়, মানবিক ভঙ্গিতেও ভরপুর ছবির অঙ্গপ্রত্যঙ্গ। ঋদ্ধি আর ঋত্বিকের পাশে দাঁড়িয়ে মানবী ও শংকর নামের বৃহন্নলা সুন্দরভাবে বুঝিয়ে দিয়েছেন। ‘শব্দ’ ও ‘ছোটদের ছবি’-র মতো এই ছবিও কৌশিকের ফিল্মোগ্রাফিতে একটি বর্ণাঢ্য রঙিন পালক বলতেই পারি। এই ছবি দেখার পর দর্শকের একাংশও যদি এড়িয়ে থাকা প্রান্তিক মানুষগুলোর প্রতি এতটুকু মানবিক হয়ে উঠতে পারেন, সেটাই হবে কৌশিকের জীবনের সেরা পুরস্কার। সমসাময়িক রাজনীতি থেকে তো দৃষ্টি সরিয়েইছেন টালিগঞ্জের মেরুদণ্ডহীন পরিচালকের দল, কৌশিক তবুও অরাজনৈতিক একটি সমস্যার দিকে আলো ফেললেন।\n[ ‘ভবিষ্যতের ভূত’-দের কতটা চেনাতে পারলেন পরিচালক অনীক? ]\nকৌশিক যেন এই ছবিতে নিজের নিরাপদ জোনে ফিরলেন।\nকৌশিক সাধারণ ‘অন্য’ এবং ‘প্রান্তিক’ দুই মানুষের অন্তরের কথা ধরতে প্রয়াসী এই ‘নগরকীর্তন’ ছবিতে।


মাথায় টাক থাকলে করোনার ঝুঁকি বেশি!\nরবিবার, জুলাই ০৩, ২০২২\nLeaveaComment on মাথায় টাক থাকলে করোনার ঝুঁকি বেশি!\nমে ১২, ২০২১ ৯:৫৫ পূর্বাহ্ণ\nনিউজ ডেস্ক: গবেষণায় দেখা গেছে, যাদের মাথায় টাক তাদের করোনায় আক্রান্ত হওয়ার সম্ভাবনা অন্তত আড়াই গুণ বেশি। এন্ড্রোজেনেটিক এলোপেসিয়া হরমোন এর কারণ। গবেষণায় দেখা গেছে, যুক্তরাষ্ট্রে করোনা ভাইরাসে আক্রান্ত হয়ে যেসব পুরুষ হাসপাতালে ভর্তি হয়েছিলেন, তাদের অধিকাংশের টাক রয়েছে।\n৬৫ জনের ওপর ওই গবেষণা চালানো হয়। দেখা যায়, করোনায় আক্রান্ত টাকওয়ালা পুরুষদের মধ্যে ৭৯ শতাংশের এন্ড্রোজেনেটিক এলোপেসিয়া হরমোন অনেক বেশি সক্রিয়, যা স্বাভাবিক হারের চেয়ে আড়াইগুণ বেশি। অতিরিক্ত হরমোন নিয়ে আড়াই গুণ বেশি করোনা আক্রান্ত হওয়ার ঝূঁকির মধ্যে আছে টাকওয়ালা পুরুষ। ‘অ্যাপ্লাইড বায়োলজি ইনকরপোরেশন’ যুক্তরাষ্ট্রের ক্যালিফোর্নিয়াভিত্তিক গবেষণা প্রতিষ্ঠান। তাদের এক গবেষণায় এ তথ্য উঠে এসেছে, খবর ডেইলি মিররের।\nগবেষণায় চুলপড়া রোগে আক্রান্ত পুরুষদের সঙ্গে করোনা ইনফেকশনের গভীর সম্পর্ক খুঁজে পাওয়া গেছে। প্রতিবেদন সুস্পষ্ট ব্যখ্যাও দিয়েছে। ‘এন্ড্রোজেনেটিক এলোপেসিয়া’ নামের একটি জিনের কারণে চুল পড়ে যায়। অন্যদিকে এন্ড্রোজেনেটিক হরমোন করোনা ভাইরাসের ক্ষেত্রে উদ্দীপক হিসেবে কাজ করে, বলছেন গবেষকরা।\nগবেষণাটি এখনও এগিয়ে নেয়া হছ্ছে, গবেষকদের একজন অ্যান্ডি গোরেন বলেন, । আশা করা হচ্ছে এই গবেষণা থেকে দ্রুত কোভিড রোগী চিহ্নিত করা সম্ভব হবে।\nবিশ্বে করোনায় আক্রান্ত ও মৃত্যুর সবশেষ\nপ্রায় ৫১ বছর আগে সৃষ্টি দৈনিক দেশবাংলা: ফজলুল কাদের চৌধুরী\nঝিনাইগাতীতে ৫ কিলোমিটার কাচারাস্তা পাকাকরণের অভাবে ১২ গ্রামের মানুষের দুর্ভোগ\nনকলায় কাগজের বই পড়ার গুরুত্ব ও আগ্রহ সৃষ্টির লক্ষ্যে মতবিনিময় ও বই প্রদান\nমার্টিন লুথার কলেজের যুগপূর্তি উৎসব\nমণিপুরে ভূমিধসে মৃত্যু বেড়ে ৮১, ধ্বংসস্তূপে আরও ৫৫ জন\nন্যাটোর দাবি হাস্যকর ও মর্যাদাহানিকর: ল্যাভরভ\nসিরিজ জয়ে প্রত্যয়ী মাহমুদউল্লাহ যা বললেন\nজয়ের ধারায় ফিরতে চায় বাংলাদেশ, দেখে নিন সম্ভাব্য একাদশ\nবিশ্বের পাঁচ ভুতুড়ে শহর\nকাতার বিশ্বকাপ: আধুনিক প্রযুক্তিতে যুক্ত হচ্ছে অফসাইড\n‘মেসি বার্গার’ খেলেন মেসি\nইরানে ৬.১ মাত্রার শক্তিশালী ভূমিকম্প, নিহত ৫\nবয়সকালেও চাই স্বাস্থ্যকর ডায়েট


কেচেনপ্রোফি অ্যারিজোনা বারবেকে 16 পিসি সেট\nKCHCHENPROFI থেকে বিবিকিউ সেট আরিজোনা দিয়ে আপনার বন্ধুরা এবং পরিবারকে প্রভাবিত করুন! নিখুঁত বিবিকিউর জন্য আপনার এক জায়গায় প্রয়োজনীয় জিনিসগুলি আপনার কাছে থাকবে!\nকাঁটাচামচ: 42 সেমি\nনিক্ষেপ: 43 সেমি\nফোর্পস: 40 সেমি\nগ্রিল ব্রাশ: 43 সেমি\n6 skewers: 41 সেমি\nMa ভুট্টা ধারক\nএই সরঞ্জামসেটটির হ্যান্ডেল দৈর্ঘ্য আপনাকে গ্রিল করার সময় ক্ষতির উপায় থেকে দূরে রাখে,\nতবে আপনাকে সান্নিধ্যের সাথে সহজেই আপনার খাবার রান্না করতে সক্ষম হতে দেয়।\nস্কেচিং, নিরাপদ এবং সহজ উত্তোলন এবং বাঁক জন্য ধারালো গ্রিলিং কাঁটাচামচ টাইন\nশক্তিশালী বিবিকিউ টোঙ্গাস ছিঁড়ে না ফেলে মাছের মতো সূক্ষ্ম খাবার হ্যান্ডলিংয়ের অনুমতি দেয়।\nএই বারবিকিউ সরঞ্জামগুলি টেকসই এবং দীর্ঘস্থায়ী সেট করে প্রিমিয়াম স্টেইনলেস স্টিলের মান তাদের ব্যবহার করার সময় বাঁকানো বা ভাঙবে না।\nবিবাহ, জন্মদিনের পার্টি, ফাদার্স ডে, ক্রিসমাসের জন্য দুর্দান্ত উপহার।\nক্যাম্পিং, পিছনের উঠোন গ্রিলিং, টেলগ্যাটিং এবং পিকনিকের জন্য একটি উপযুক্ত কিট।\nআপনার বন্ধুরা এবং পরিবার আপনার সরঞ্জামগুলি দ্বারা প্রভাবিত হবে এবং ফলাফল দ্বারা আরও বেশি মুগ্ধ হবে।\nউপাদান: স্টেইনলেস স্টিল, কেস: কালো অ্যালুমিনিয়াম


যে খাবারে মগজ খোলে | এসো আয় করি\nযে খাবারে মগজ খোলে\nসত্যিই কি এমন কোনো খাবার আছে, যা মস্তিষ্কের জন্য ভালো? কীভাবে কাজ করে সেসব খাবার? এ ব্যাপারে গবেষণা হয়েছে অনেক। গবেষণা থেকে দেখা গেছে, আপনার শরীরকে শক্তিশালী ও সুস্থ রাখার জন্য যেমন ভিটামিন ও মিনারেল প্রয়োজন, তেমনি মস্তিষ্ক ও স্নায়ুগুলোকেও সচল রাখার জন্য এসব খাবারের প্রয়োজন। গবেষকেরা তাই এসব খাবারের নাম দিয়েছেন ব্রেইন ফুড বা মস্তিষ্কের খাদ্য।\nবেশির ভাগ বি-ভিটামিন এবং ফলিক অ্যাসিড গ্রহণের ফলে আপনার মস্তিষ্ক এবং স্নায়ুতন্ত্র বিশেষ লাভবান হয়।\nভিটামিন বি১ (থায়ামিন): সুস্থ মস্তিষ্ক ও স্নায়ুকোষগুলোর জন্য এই ভিটামিন অত্যন্ত প্রয়োজনীয়। সম্পূর্ণ খাদ্যশস্য এবং খাদ্যশস্য থেকে তৈরি খাবার যেমন রুটি, ভাত ও পেস্তায় এই ভিটামিন থাকে।\nভিটামিন বি৫ (প্যানটোথেনিক অ্যাসিড): এটা কো-এনজাইম গঠন করে, যা স্নায়ুর উদ্দীপনা প্রেরণে সাহায্য করে। এই ভিটামিন আপনি পেতে পারেন মাংস, মাছ, সম্পূর্ণ খাদ্যশস্য, শিম বা মটরশুঁটি, দুধ, শাকসবজি ও ফল থেকে।\nভিটামিন বি৬ (পাইরিডক্সিন): এই ভিটামিন ট্রিপ্টোফ্যানকে সেরোটোনিনে রূপান্তর করে। সেরোটোনিন হলো মস্তিষ্কের রাসায়নিক উপাদান। এই ভিটামিন বিভিন্ন খাদ্যদ্রব্যে পাওয়া যায়। যেমন মুরগির মাংস ও মাছ। সম্পূর্ণ খাদ্যশস্য, বাদাম ও শিম থেকেও আপনি এই ভিটামিন পেতে পারেন।\nভিটামিন বি১২ (সায়ানোকোবেলামিন): এটা রক্তের লোহিত কণিকার পরিপক্বতায় সাহায্য করে, প্রোটিন গঠনে সাহায্য করে এবং স্নায়ুকোষগুলোকে রক্ষণাবেক্ষণ করে। ডিম, মাংস, মাছ, দুধ এবং দুধজাত খাবার থেকে আপনি এই ভিটামিন পেতে পারেন।\nফলিক অ্যাসিড: মস্তিষ্কের ফ্যাটি অ্যাসিডের বিপাকিয়ায় এই ভিটামিন অপরিহার্য। ফলিক অ্যাসিড বিভিন্ন খাদ্যদ্রব্যে পাওয়া যায় যেমন—কলা, কমলার রস, খাদ্যশস্য থেকে প্রস্তুতকৃত খাবার, লেবু, স্ট্রবেরি, ফুটি বা তরমুজ, শাকযুক্ত সবজি, শিম, মটরশুঁটি ইত্যাদি। গর্ভবতী মহিলাদের জন্য ফলিক অ্যাসিড খুবই গুরুত্বপূর্ণ। কারণ, ফলিক অ্যাসিডের মাত্রা কম থাকলে গর্ভস্থ শিশুর মস্তিষ্কের স্নায়ু-জনিত সমস্যার ঝুঁকি বেড়ে যায়।\nস্নায়ুকে ক্ষয় করবেন না: স্নায়ুগুলোর কাজ সঠিকভাবে পালন করতে গুরুত্বপূর্ণ ভূমিকা রাখে কিছু মিনারেল বা খনিজ উপাদান। আপনার স্নায়ু যদি ক্ষয় হতে থাকে, তা হলে আপনার মস্তিষ্ক তথা সারা শরীর অকেজো হয়ে পড়বে। তাই স্নায়ুর ক্ষয় রোধ করতে এবং স্নায়ুগুলোকে উজ্জীবিত করতে আপনাকে নিচের মিনারেলগুলো গ্রহণ করতে হবে:\nম্যাগনেসিয়াম: এটা পাওয়া যায় সম্পূর্ণ খাদ্যশস্য, শিম বা মটর-জাতীয় বীজ, বাদাম এবং সবুজ শাকসবজিতে।\nপটাশিয়াম: এটা পাওয়া যায় খুবানি, আভোকাদো, কলা, খরমুজ, মোসম্বি লেবু, কমলা, শুকনো খেজুর বা আলুবোখারা, স্ট্রবেরি, আলু, মাংস, মাছ প্রভৃতি খাবারে।\nক্যালসিয়াম: এটা পাওয়া যায় দুধ ও দুধজাত খাদ্য যেমন পনির ও দই; শিম, ফুলকপি, বিট, ভক্ষণীয় কাঁটাযুক্ত মাছ ইত্যাদি খাবারে।\nমস্তিষ্কের শক্তি বাড়াতে খাবার খান: আপনার মস্তিষ্ক সচল রাখতে অবিরাম জ্বালানি প্রয়োজন। আর এ জন্য দিনে দুবার বা তিনবার বড় ধরনের খাবারের বদলে বারবার অল্প করে খাবার খাবেন। পানি পান করবেন প্রচুর পরিমাণে। আপনার মস্তিষ্কের কাজের জন্য প্রচুর পানির প্রয়োজন হয়। মানসিক চাপে আপনার মস্তিষ্ক পানিশূন্য হয়ে পড়ে। তাই যখনই আপনি ক্লান্ত থাকবেন, দুশ্চিন্তায় থাকবেন কিংবা চাপের মধ্যে থাকবেন তখন অতিরিক্ত পানি পান করবেন। কফি এবং কোলা সীমিত পরিমাণ গ্রহণ করবেন। কারণ, এসব পানীয়তে ক্যাফিন থাকে, যা মূত্রবর্ধক হিসেবে কাজ করে।\nTags:Food Opens The brain খাবারে খোলে মগজ\n0 (0) আসসালামু আলাইকুম, ” সবাইকে এসোআয়করি ডট কমএর তরফ …\nদিনে 20+ ডলার আয় করতে পারবেন প্রুফ\nরাজশাহীর অনলাইন আয়কারী বন্ধুদের জন্য সু-খবর।\n0 (0) কেমন আছেন সবাই? আশা করি সবাই ভাল আছেন। …\nছাত্রছাত্রী ভাইবোন+বেকারদের জন্য দারুন সুযোগ নিয়ে এলো EarnStation। প্রতিদিন ১ ঘন্টা কাজ করে ২৫০-৩০০ টাকা আয় করুন+প্রতি মাসে ১০,০০০ !\n0 (0) এই লিংকে গিয়ে register লেখাতে যান https://trafficmonsoon.com/?ref=cricket00055 তারপর …\n0 (0) যারা বিটকয়েন বিক্রি করতে চান তারা নিম্নে যোগাযোগ …\nবিটকয়েন ক্রয় করা হয়।\nSohoj Affiliates এর সহজ Tutorial by Muhammad Rakibul Islam (902)\nকিভাবে শুরু করবো? by Honest Man (86)\nমাসে আয় করুন ৫ থেকে ২০ হাজার টাকা ক্যাপচা এন্ট্রি করে by Honest Man (54)\nব্রণ হলে কি করবেন আর কি করবেন …\nকিভাবে Google Adsense থেকে দিনে ৫ থেকে …\nসনি আনছে নতুন পানিরোধী স্মার্টফোন এক্সপেরিয়া ZR: …


পুরুষ নির্যাতন কখনোই প্রকাশ হয় না—Life Tips BD\nইমন February 14, 2018 February 14, 2018 No Comments on পুরুষ নির্যাতন কখনোই প্রকাশ হয় না\nপুরুষ নির্যাতন নতুন কোন ঘটনা নয়। দেশে নারী নির্যাতনের পাশাপাশি পাল্লা দিয়ে বাড়ছে পুরুষ নির্যাতন। দেশের মিডিয়াগুলোতে পুরুষ নির্যাতন সংক্রান্ত খরবগুলো আসেনা বলে মানবাধিকার সংগঠনগুলো এর খবরও রাখেনা। এর ওপর কোন গবেষণাও হয়না। তবে পুরুষ নির্যাতন বিষয়ে অনেকেই আমার সাথে একমত হবেন। প্রায়ই চোখে পড়ে মেয়েটি তার প্রেমিককে থাপ্পড় দিচ্ছে, ঝগড়া ঝাটির এক পর্যায়ে। ছেলেটি কিছুই বলতে পারছেনা নারী নির্যাতনের দায়ে অভিযুক্ত হবে এই আশংকায়। রাস্তা ঘাটে আনাচে কানাচে বিভিন্ন চত্বরে মেয়েদের হাতে মার খেয়ে যাচ্ছে অসংখ্য অসহায় তরুণ। অন্যদিকে স্ত্রীর হাতে স্বামী নির্যাতনের ঘটনাও আশংকাজনক হারে বাড়ছে। এই নির্যাতন ঘরের মধ্যে বেডরুমে সংঘটিত হয় বলে পাশের রুমেরও অনেকে জানেনা। নারী নির্যাতনের পর অনেকে আত্মহত্যা করে, কেননা মেয়েরা অনেক বেশি ইমোশনাল। তাই আত্মহত্যার ঘটনা সকলের দৃষ্টি আকর্ষণ করে। কিন্তু কোন পুরুষ আত্মহত্যা করেনা বলে এই নির্যাতন কারো চোখে পড়েনা। অথচ অনেকেই এর ভুক্তভোগী যা সর্বোচ্চ তার কলিগরা জানে অথবা কেউ জানেনা।\nমানসিক নির্যাতনের তো কোন শেষ নেই। আপনাকে হয়তো আপনার সবচেয়ে অপ্রিয় কাজটি অর্থাৎ স্ত্রীকে সাথে নিয়ে মার্কেটে মার্কেটে ঘুরতে হবে ঘন্টার পর ঘন্টা। যে কাজটি আপনি একা ১০-২০ মিনিটে শেষ করতে পারতেন। অথচ আপনাকে স্ত্রীর সাথে সাথে হাটতে হচ্ছে, তার পছন্দ অপছন্দের সাথে তাল মেলাতে গিয়ে কখনও হাসতে হচ্ছে কখনও মন্তব্য করতে হচ্ছে। কারণ আপনি জানেন এগুলো না করলে বাসায় গিয়ে চলবে আপনার ওপর অমানুষিক নির্যাতন! অনেকেই তাই অসহায় বোধ করেন। তাই যারা নারী নির্যাতন নিয়ে সোচ্চার, তাদের এই পুরুষ নির্যাতন সংক্রান্ত সামাজিক ব্যাধি নিয়েও কথা বলা উচিৎ। তা না হলে সমস্যার একদিক বলা হবে, অপর দিক বাদ পড়বে।\nসারা বিশ্বেই বাড়ছে পুরুষ নির্যাতন\nঢাকা উত্তর সিটি কর্পোরেশন তথ্য বলছে, ২০১১ সালে কার্যকর হওয়া ২,৫৬৩টি তালাকের মধ্যে নারী নোটিশ পাঠিয়েছিলেন ১,৭৭৩টি। ২০১৫ সালে কার্যকর হওয়া ৩,৫৩০টি তালাকের মধ্যে নারীর পাঠানো নোটিশ ছিল ২,৭৭৪টি। প্রায় ৮০ শতাংশ ক্ষেত্রেই তালাকের নোটিশ পাঠাচ্ছেন স্ত্রীরা। ঢাকা দক্ষিণ সিটি করপোরেশনের অঞ্চল ৪-এর দেওয়া তথ্য অনুযায়ী, চলতি বছরের জুন মাস পর্যন্ত তালাকের নোটিশ পাওয়া গেছে ১৯৮টি। এর মধ্যে স্ত্রী নোটিশ দিয়েছেন ১৪২টি। বুঝতেই পারছেন কি অবস্থা।\nপারিবারিক নির্যাতনের ৪০ শতাংশই কী পুরুষের ওপর ? এরই উত্তর বেরিয়ে আসছে বিভিন্ন গবেষণাপত্র থেকে। নারীরাই পারিবারিক নির্যাতনের শিকার হন বেশি প্রচলিত এই ধারণাকেও পাল্টে দিচ্ছে নানা সমীক্ষা। ব্রিটেনের ৪৭ বছর বয়সী ইয়ান ম্যাকনিকলকে প্রায়ই মারধর করতেন বাগদত্তা মিশেল উইলিয়ামসন। আঘাত করেছেন মুখে, বুকে বিভিন্ন সময়। ভ্যাকুয়াম ক্লিনারের টিউব বা ধাতব লাঠি দিয়ে পিটিয়েছেন, হাতুড়ির আঘাত করেছেন, গায়ে গরম পানি ঢেলেছেন, গরম ইস্ত্রি দিয়ে বাহুতে ছ্যাঁকাও দিয়েছেন। মানসিকভাবে বিপর্যস্ত ম্যাকনিকল চাকরি হারিয়েছেন, হারিয়েছেন নিজের ওপর আস্থাও। কিন্তু পুলিশের কাছে নালিশ করার সাহস পাননি। এক বছরেরও বেশি সময় ধরে চলে তার ওপর এই নির্যাতন। অবশেষে মারধরের এই দৃশ্য দুই প্রতিবেশী দেখতে পেয়ে পুলিশের নজরে আনে বিষয়টি। এটা ব্রিটেনে পুরুষ নির্যাতনের একটি কেস স্টাডি। পুরুষ অধিকার নিয়ে কাজ করা ‘প্যারিটি’ নামের প্রচারণা গ্রুপের দাবি, সারা বিশ্বেই পুরুষ নির্যাতন বাড়ছে। ব্রিটেনে প্রতি পাঁচটি পারিবারিক নির্যাতনের ঘটনার দুটির শিকার **পুরুষ**। অর্থাৎ ৪০ শতাংশ নির্যাতনের ঘটনা ঘটে পুরুষের ওপর। স্ত্রী বা বান্ধবীর হাতে পুরুষ নির্যাতনের ঘটনা সাধারণ ধারণার চেয়ে অনেক বেশি।\nপ্যারিটির প্রতিবেদনে বলা হয়, পুরুষ তাঁর স্ত্রী বা বান্ধবীর হাতে নির্যাতনের শিকার হলেও পুলিশ প্রায়ই এ ধরনের ঘটনা পাত্তা দেন না। নির্যাতনকারী নারী সহজেই ছাড়া পেয়ে যায়। এ ক্ষেত্রে নারীদের চেয়ে পুরুষরা আইনের আশ্রয় কম পান। পারিবারিক নির্যাতনের ওপর পরিচালিত ওই সমীক্ষায় দেখা যায়, স্ত্রী বা বান্ধবীর হাতে পুরুষ নির্যাতন করার ঘটনা সাধারণ ধারণার চেয়ে অনেক বেশি।\nআর পারিবারিক নির্যাতনের ক্ষেত্রে নারীদের ওপর নির্যাতনের বিষয়টিকেই সাধারণত বিবেচনা করা হয়। সমস্যাটিকে পুরুষের অন্যায় হিসেবেই দেখা হয়। ব্রিটেনে ২০০৪-০৫ এবং ২০০৮-০৯ সালে সংঘটিত পারিবারিক নির্যাতনের প্রায় ৪০ শতাংশেরই শিকার হয়েছে পুরুষ। মাঝখানে ২০০৬-০৭ সালে এই হার বেড়ে ৪৩ দশমিক ৪ শতাংশ হয় এবং ২০০৭-০৮ সালে হয় ৪৫ দশমিক ৫ শতাংশ। তবে ২০০৮-০৯ সালে এই মাত্রা কমে ৩৭ দশমিক ৫ শতাংশ হয়। আর শারীরিক নির্যাতনের শিকারের ঘটনা ঘটেছে ৪০-এর সমান বা তার চেয়ে কিছু বেশি। ২০০৬-০৭ সালে এ হিসাব ছিল ৪৮ দশমিক ৬ শতাংশ, ২০০৭-০৮ সালে ৪৮ দশমিক ৩ শতাংশ এবং ২০০৮-০৯ সালে ৩৭ দশমিক ৫ শতাংশ। ২০০৮-০৯ সালের তথ্যমতে, ব্রিটেনে প্রতি চারজন নারীর একজনের বেশি এবং প্রতি ছয়জন পুরুষের একজন ১৬ বছর বয়সে পারিবারিক নির্যাতনের শিকার হয়েছেন। প্যারিটির দাবি, পারিবারিক নির্যাতনের ক্ষেত্রে পুরুষদের দ্বিতীয় শ্রেণীর নির্যাতিত হিসেবে বিবেচনা করা হয়। পুলিশ বা কাউন্সিল কর্তৃপক্ষ এদের অভিযোগে তেমন গুরুত্ব দেন না। প্যারিটির গবেষক জন মেস বলেছেন, ‘আইনি কর্তৃপক্ষ বিশেষ করে পুলিশ সাধারণত নির্যাতিত পুরুষদের ধর্তব্যের মধ্যেই আনে না। তারা পুরুষদের পক্ষ নিয়ে কাজ করেছে এমন ঘটনা সচরাচর দেখা যায় না।’ পুরুষ নির্যাতন দুর্দশা সংবাদমাধ্যমেও উপেক্ষিত হয়।\nকেনো হচ্ছে পুরুষ নির্যাতন\nমূলত ফেসবুকসহ বিভিন্ন সামাজিক যোগাযোগ মাধ্যম ও আকাশ সংস্কৃতির প্রভাব, পারিবারিক বন্ধনের অভাব এবং নারীর অতিরিক্ত ক্ষমতায়নের ফলেই পুরুষ নির্যাতন হচ্ছে। ভাই-বোনসহ তৃতীয় পক্ষের ইন্ধনে স্বামীর বাবা-মা, আত্মীয়-স্বজনদের সাথে খারাপ ব্যবহার করা, অতিমাত্রায় চাহিদা তৈরি করে আর্থিক চাপ প্রয়োগ, অতিরিক্ত যৌন চাহিদা, সামাজিক কর্মকান্ডের নামে ক্লাব পার্টিতে যাতায়াত, গভীর রাতে বাসায় ফেরা, সিগারেট ইয়াবার মতো মাদকে আসক্তি, একাধিক ছেলে বন্ধুর সাথে ফোনালাপ ও মেলামেশা, সন্তানকে অবহেলা করার মতো ঘটনাগুলো ঘটিয়ে স্ত্রীরা নির্যাতন করছেন পুরুষদের। বেশির ভাগ ক্ষেত্রেই লোক লজ্জার ভয়ে এবং সন্তানের মুখের দিকে তাকিয়ে পুরুষেরা স্ত্রীর অনেক অন্যায় দাবি মেনে নিলেও সমাজে পুরুষ নির্যাতন কিন্তু কমেনি। বরং কথায় কথায় ‘নারী ও শিশু নির্যাতন দমন আইনে কিংবা যৌতুকের মামলা করে জেল খাটাবো’- এই হুমকি দিয়ে স্ত্রীরা তাদের অন্যায় আবদার পূরণে পুরুষদের বাধ্য করে চলেছেন পুরুষ নির্যাতন করে চলছেন।\nযদিও পুরুষ ছাড়া নারী বা নারী ছাড়া পুরুষ অসহায়। সুতরাং আপনার স্ত্রী, যে নিজে স্বনির্ভর হতে পারেনি কখনও, নিজেকে বিশ্বাস করেতে পারেনি কোনদিন, সে নিজের নিরাপত্তার জন্য আপনাকে পুরোটাই দখল করতে চাইবে এটাই তো স্বাভাবিক। আপনার বাবা-মা-ভাই-বোন সেখানে অনাহুত। আবার আপনার মাও তাই, তিনিও আপনাকে হাতছাড়া করতে চান না একই কারণে। এখন এই বউ শ্বাশুড়ির যুদ্ধে আপনি স্যান্ডুইচ হয়ে যান! আপনি কিন্তু আসলে স্যান্ডুইচ হন পকেটের চাপে। যে পকেটে টাকা থাকে, যে পকেটে ক্ষমতা থাকে। আপনার স্ত্রীর নিজের পকেট হবে সেই বোধই তৈরী হতে দেননি আপনি। তাই সে আপনার পকেট কেটে টাকা সরিয়ে রাখে, টাকা দেয় তার বাবার বাড়িতে। কারণ, সন্তান হিসেবে তারও অধিকার আছে তার বাবা-মার পাশে থাকার। অফিস থেকে ফিরতে দেরী হলে আপনার স্ত্রী বারবার ফোন করে, নজরদারী করে, অফিস থেকে ফিরতে আধঘণ্টা দেরী হলেই সে সন্দেহবাতিক হয়ে ওঠে, বাসায় ফিরলেই সে আপনার মোবাইল চেক করে। কারণ, সে আপনাকে নিয়ে ইনসিকিউরিটিতে ভোগে। পুরুষ নির্যাতন হওয়ার এটাও একটা কারণ।\nকেনো নির্যাতন সহ্য করে পুরুষ মানুষ\n▪সংসার ভেঙ্গে যাবার ভয়।\n▪সন্তানের মা হারা হবার ভয়। অনেক সময় সন্তান হারাবার ভয়।\n▪সমাজ কতৃক তালাক দেওয়াটাকে অপরাধ হিসাবে পুরুষের উপর বর্তানো।\n▪দেনমহরের টাকার পরিমান না থাকার কারনে। সাংসারিক দায়িত্ববোধ থেকে নিজেকেই দোষি মনে করা।\n▪ধারনা করা সে ঠিক হয়ে যাবে।\n▪তালাক দিলে সন্তান চোখে খরাপ হয়ে যাবার ভয় এবং সন্তানের ভালোবাসা হারাবার ভয়।\n▪নারী নির্যাতনের মিথ্যা মামলার ভয়।\n▪সংবাদ মাধ্যমে আপনার নামে নারীবাদি পুরুষ বিদ্বেষী কমিটি গুলোর মিডিয়াতে গিয়ে প্রমান ছারাই মিথ্যা অপবাদের ভয়।\n▪যৌন সম্পর্ক হবে না বলে আপনার ভয় পাওয়া।\n▪আমি পুরুষ – এই ধরনের ভুল ধারনা পোষন করা। নিজের উপরে নিজেই অতিরিক্ত দায়িত্ব চাপিয়ে দেওয়া।\n▪লজ্জবোধ – আমি ছেলে মানুষ একটা মেয়ে আমাকে নির্যাতন করল মানুষ শুনলে কি বলবে। পুরুষ নির্যাতন বিষয়ে আমার বন্ধুবান্ধব শুনলে কি বলবে।\n▪পারিবারিক সমস্যা – আমি পুরুষ এটা আমার পারিবারিক সমস্যা এই ভেবে অনেকেই চুপ করে থাকা।\n▪সমাজকে ভয় পাওয়া – আমি কিছু বলতে গেলে সমাজ আমাকে নিয়ে হাসবে। স্ত্রী বা প্রেমিকা যদি বলে আমিই নির্যাতন করেছি। সমাজ নারীকে নিরীহ হিসাবে ধরে আমাকে অবিশ্বাস করবে।\n▪সামাজি ভাবে আপনাকে হীন ভাবে দেখা হবে। সামান্য একজন নারীর কাছে মার খেলেন। মার খেলেও লজ্জা মার দিলেও লজ্জা।\n▪কিছু সময় দিলে ঠিক হয়ে যাবে ভাবা। USA -তে টিভি স্টার ফিল হার্টম্যান তাই করতেন কিন্তু তার স্ত্রীই তাকে খুন করেছেন।\n▪পূর্বের মধুর সময়ের কথা চিন্তা করে মাফ করে দেওয়া।\n▪ভালবাসার টানে দিশেহারা থাকা।\nপুরুষ নির্যাতন আইনের প্রয়োজনীয়তা\nবর্তমান সময়ে যেভাবে সমাজে নারী ও শিশু আইনে মামলা করে জেল খাটানোর ভয় দেখিয়ে পুরুষ নির্যাতন করার পাশাপাশি স্ত্রী কর্তৃক স্বামীকে ডিভোর্স প্রদানের হার বৃদ্ধি পাচ্ছে তা সত্যিই উদ্বেগজনক। একসময় নারীকে অবহেলিত মনে করা হলেও বর্তমানে নারী পুরুষ সমান অধিকারের দাবি তুলে নারীরা নিজেদের নানা রকম অন্যায় কর্মকাণ্ডকে বৈধ বানাতে আইনের অপব্যবহার করে চলেছে। আর এর প্রেক্ষিতে নির্যাতিত পুরুষেরা অনেক আগেই একটি – পুরুষ নির্যাতন দমন আইনের দাবি তুলেছিলেন। এছাড়া জাতীয় সংস‌দের সংসদ সদস্য হাজী সেলিম এরই ম‌ধ্যে পুরুষ নির্যাতন দমন আইন প্রণয়‌নের দা‌বি ক‌রেছেন। ত‌বে এখন পর্যন্ত সরকা‌রের পক্ষ থে‌কে পুরুষ নির্যাতন দমন প্র‌তি‌রো‌ধে কোনো আইন প্রণয়‌নের উদ্যেগ গ্রহণ ক‌রে‌নি। এর ফ‌লে বর্তমান সমা‌জে পুরুষরা নির্যাত‌নের শিকার হ‌লেও কোনো আইনগত সহায়তা পা‌চ্ছে না। আইন প্রণয়ন এর পাশাপাশি পারিবারিক বন্ধনকে আরও দৃঢ় করতে হবে। কেবল তখনই ধীরে ধীরে সমাজে পুরুষ নির্যাতন এবং বিয়ে বিচ্ছেদের হার কমে যাবে যা একটি সুন্দর বাংলাদেশ নির্মাণে একান্তভাবে প্রয়োজন।\nবিরহের কবিতা সমগ্র\nসেক্স ভিডিও আসক্তি – (সেক্স ভিডিও দেখার ভয়াবহতা জানুন )


June 2020 - বাংলাদেশ প্রতিবেদনJune 2020 - বাংলাদেশ প্রতিবেদন\nমোহাম্মদ নাসিমের মাগফিরাত কামনায় ৯৫ ফাউন্ডেশনের দোয়া মাহফিল\nমোহাম্মদ নাসিমের মাগফিরাত কামনায় ৯৫ ফাউন্ডেশনের দোয়া মাহফিল। এজন্য সংগঠনটি মাসব্যাপী কর্মসূচী হাতে নিয়েছে। সর্বস্তরের মানুষ মরহুমের মাগফেরাত কামনায় দোয়ায় অংশ নেন। আমিনুল মুমিন: জাতীয় চার নেতার অন্যতম শহীদ এম. ...বিস্তারিত\nকরোনায় মৃতদের অবহেলা না করার আহ্বান যুক্তরাষ্ট্র প্রবাসী মোশাররফ চৌধুরীর\nটোক পেশাজীবী ফোরামের ভার্চ্যুয়াল মিটিং\nবাজেট বাস্তবায়নের রূপরেখা\nবাজেট বাস্তবায়নের রূপরেখা কি হওয়া উচিত? এ বিষয়ে লিখেছেন ঢাকা স্কুল অব ইকোনমি’র উদ্যোক্তা অর্থনীতি বিভাগের অধ্যাপক ও প্রসিডেন্সি বিশ্ববিদ্যালয়ের সাবেক উপাচার্য ড. মুহম্মদ মাহবুব আলী জাতীয় সংসদে ১১ জুন\nকরোনার দুঃসময়েও মানুষের সেবা করে যাচ্ছেন মোহাম্মদ রিন্টু\nকরোনার দুঃসময়েও মানুষের সেবা করে যাচ্ছেন মোহাম্মদ রিন্টু। এ কারণে তিনি এখন করোনা চিকিৎসক ও রোগীদের কাছে মহামানব। যদিও সেবা দিতে এসে করোনা রোগীদের মতো হয়রানির স্বীকার হতে হয়েছে। বিশেষ\nগণস্বাস্থ্যের কিট অকার্যকর, তবে..\nগণস্বাস্থ্যের কিট অকার্যকর তবে করোনার এন্টিবডি সনাক্ত করতে সক্ষম। উপসর্গের প্রথম দুই সপ্তাহে এই কিট ব্যবহার করে শুধুমাত্র ১১- ৪০% রোগীর রোগ শনাক্তকরণ সম্ভব। বঙ্গবন্ধু মেডিকেল হাসপাতালের পক্ষ থেকে বুধবার\nধর্ম প্রতিমন্ত্রী শেখ আবদুল্লাহ আর নেই। শনিবার হার্ট অ্যাটাক করে রাত সাড়ে ১১টার দিকে মারা যান। নিজস্ব প্রতিবেদকঃ শেখ আবদুল্লাহ’র মৃত্যুর বিষয়টি শনিবার (১৩ জুন) দিবাগত রাত ১২টার দিকে তার\nমোহাম্মদ নাসিমের মৃত্যুর কারণ স্ট্রোক নাকি করোনা?\nমোহাম্মদ নাসিমের মৃত্যুর কারণ স্ট্রোক নাকি করোনা?সাবেক স্বাস্থ্যমন্ত্রী মোহাম্মদ নাসিম মারা গেছেন। করোনা থেকে মুক্তি পেলেও ব্রেন স্ট্রোকের ধকল কাটিয়ে উঠতে পারেননি। তার মৃত্যুতে প্রধানমন্ত্রী শেখ হাসিনা ও রাষ্ট্রপতি আবদুল\nঅর্থমন্ত্রী কী পথ হারিয়েছেন?\nঅর্থমন্ত্রী কী পথ হারিয়েছেন? রাষ্ট্রযন্ত্র কতোটা প্রস্তুত- প্রস্তাবিত বাজেট বাস্তবায়নের চ্যলেঞ্জ গ্রহন করার ক্ষেত্রে? এমন অনেক প্রশ্নই ঘুরপাক খাচ্ছে। ফজলুল বারীঃ প্রস্তাবিত বাজেটের আকার নিয়ে কোন সংশয় বা প্রশ্ন নেই।\nআয়-ব্যয়ের বড় বাজেট!\nআয়-ব্যয়ের বড় বাজেট! করোনা পরিস্থিতির মধ্যে কি ইতিহাসের সবচেয়ে বড় বাজেট বাস্তবায়ন সম্ভব হবে? এসব প্রশ্নের মধ্য দিয়েই ২০২০-২০২১ অর্থ বছরের বাজেট উত্থাপন করা হয়। বিশেষ প্রতিবেদকঃ জাতীয় সংসদের স্পিকার


যুক্তরাষ্ট্র-উত্তর কোরিয়ার তর্জন গর্জন চলছেই, যুদ্ধ বাধার আশঙ্কা কতটা? | ajkerograbani.com | A complete Bangladeshi newspaper\nযুক্তরাষ্ট্র-উত্তর কোরিয়ার তর্জন গর্জন চলছেই, যুদ্ধ বাধার আশঙ্কা কতটা?\nআজকের অগ্রবাণী ডেস্ক | ১০ আগস্ট ২০১৭ | ৬:২৯ অপরাহ্ণ\nযুক্তরাষ্ট্র আর উত্তর কোরিয়ার তর্জন-গর্জন চলছেই। পিয়ংইয়ং বলেছে, যুক্তরাষ্ট্রের প্রশান্ত মহাসাগরীয় গুয়াম ঘাঁটির কাছাকাছি এলাকায় তারা হামলা চালাতে প্রস্তুত। যুক্তরাষ্ট্রের প্রেসিডেন্ট ডোনাল্ড ট্রাম্পও বসে নেই। সাফ জানিয়েছেন, যেকোনো হুমকির কড়া জবাব পাবে পিয়ংইয়ং।\nসংবাদ সংস্থা অ্যাসোসিয়েটেড প্রেসের (এপি) পিয়ংইয়ংয়ের সাবেক ব্যুরোপ্রধান এবং উইলসন সেন্টারের ফেলো জেন লি বলেন, ওই অঞ্চলের কোনো দেশই, এমনকি উত্তর কোরিয়াও আর কোনো যুদ্ধ চায় না। উত্তর কোরীয় নেতা কিম জং-উন একধরনের কৌশল হিসেবে বারবার যুদ্ধের হুমকি দিচ্ছেন। কিম চান, যুক্তরাষ্ট্র পরমাণু শক্তিধর দেশ হিসেবে উত্তর কোরিয়াকে স্বীকৃতি দিক। সেই সঙ্গে জনগণের কাছে নিজের শক্তিশালী ভাবমূর্তি প্রতিষ্ঠা করতে চান। যাতে জনগণ বিশ্বাস করে, যুক্তরাষ্ট্রের মতো শক্তিধর রাষ্ট্রের হাত থেকেও উন তাঁদের রক্ষা করতে জানেন। যুক্তরাষ্ট্রের প্রেসিডেন্ট ডোনাল্ড ট্রাম্পের পাল্টা হুমকিতেও রয়েছে উত্তর কোরীয়দের হিসাবনিকাশ। সে কারণেই উসকানি দেন তাঁরা। উন চান, ট্রাম্পের পাল্টা হুমকিতে উত্তর কোরীয়রা ভয় পাক। বিপুল অর্থ ব্যয় করে বানানো ক্ষেপণাস্ত্র তাঁদের রক্ষার জন্য প্রয়োজন বলে মনে করে। তবে একটা বিষয়ে উদ্বিগ্ন জেন লি। তিনি মনে করেন, এসব হিসাবনিকাশে ভুল হলে উত্তর কোরিয়ার সেনাবাহিনী অভিযানে যেতে বাধ্য হবে। যেমনটা হয়েছিল ২০১০ সালে। সে সময় কোরীয় উপদ্বীপে উত্তর কোরিয়া ও দক্ষিণ কোরিয়ার মধ্যে সংঘর্ষে দক্ষিণ কোরিয়ার বেশ কয়েকজন বেসামরিক নাগরিক নিহত হন। আবার জাপানের জলসীমায় ক্ষেপণাস্ত্র পরীক্ষার কারণে তারাও (জাপান) পাল্টা কর্মসূচি নিতে পারে।\nসিউলের কুকমিন বিশ্ববিদ্যালয়ের শিক্ষক এবং এনকে নিউজের পরিচালক আন্দ্রেই ল্যাংকভ বলেন, যুদ্ধের হুমকি দিয়ে উত্তর কোরিয়ার গণমাধ্যম রং চড়ানো প্রচারণা চালায়। শিগগিরই প্রেসিডেন্ট ট্রাম্পকে নিয়েও প্রচারণা চালাবে উত্তর কোরিয়ার গণমাধ্যম। আর এতে ট্রাম্প উত্তেজিত হয়ে কোরিয়া উপদ্বীপের চারপাশে যুদ্ধবিমানও পাঠাতে পারেন। এই গবেষকের মতে, উত্তর কোরিয়া যুক্তরাষ্ট্রে আঘাত হানতে সক্ষম—এমন পারমাণবিক শক্তি অর্জন করতে পারলে আলোচনায় বসতে পারে। সে ক্ষেত্রে যুক্তরাষ্ট্রের সেই সুযোগকে কাজে লাগানো উচিত। এখন পর্যন্ত দুই দেশের হিসাবনিকাশ ও কথাবার্তায় এটা স্পষ্ট যে যুদ্ধের আশঙ্কা খুব কম। কোরীয়রা কূটনীতির ব্যাপারে আগ্রহী না। তারা চায়, প্রথমে মানচিত্র থেকে শিকাগোর নাম মুছে ফেলতে। এরপর তারা কূটনৈতিক সমাধানে আগ্রহী। কয়েক বছরের মধ্যেই এই সামর্থ্য বা শক্তি তারা অর্জন করতে পারবে।\nমেলবোর্ন বিশ্ববিদ্যালয়ের কোরিয়ান স্টাডিজ বিভাগের শিক্ষক জিইয়ুং সং বলেন, ওয়াশিংটন গোপনে অথবা প্রকাশ্যে পিয়ংইয়ংয়ের সঙ্গে আলোচনা না করা পর্যন্ত আক্রমণাত্মক কথাবার্তা চলতেই থাকবে। উত্তর কোরিয়ার সমস্যার কোনো সামরিক সমাধান নেই। উত্তর কোরিয়া চায়, যুক্তরাষ্ট্র তাদের পরমাণু শক্তিধর দেশ হিসেবে স্বীকৃতি দিক। দক্ষিণ কোরিয়া ও যুক্তরাষ্ট্রর মধ্যেকার জোটকেও ভাঙতে চেষ্টা করছে উত্তর কোরিয়া। দুই কোরিয়ার সম্পর্ক উন্নয়নে দক্ষিণ কোরিয়ার নতুন প্রেসিডেন্ট মুন জে ইনের উদ্যোগকেও নষ্ট করে দিতে চায় তারা। মুনকে পাত্তা না দিয়ে সরাসরি ট্রাম্পের সঙ্গে কথা বলতে চান উন। যুক্তরাষ্ট্রও কম যায় না। তাদের শর্ত, কথা বলতে হলে কিমকে পরমাণু কর্মসূচি থেকে সরে আসতে হবে। কিম পরমাণু কর্মসূচি থেকে সরে আসবেন—এটা একেবারেই অবাস্তব। রাশিয়ার প্রেসিডেন্ট ভ্লাদিমির পুতিন এবং চীনের প্রেসিডেন্ট সি চিন পিং কোরীয় উপদ্বীপে কোনো যুদ্ধ চান না। আন্তর্জাতিক সম্পর্কেও কিম জং-উনের কোনো বন্ধু নেই। তা সত্ত্বেও কিম বিপজ্জনক অস্ত্র তৈরি করছেন। পরমাণু কর্মসূচি থেকে কিমকে সরাতে হলে শর্ত না দিয়ে আগে তাঁর সঙ্গে ট্রাম্পকে আলোচনা করতে হবে।\nপুশান ন্যাশনাল বিশ্ববিদ্যালয়ের শিক্ষক রবার্ট কেলি বলেন, ট্রাম্পের বক্তব্য নিয়ে দুভাবে চিন্তা করা যায়। আশাবাদীরা বলবেন, ট্রাম্প চীনকে চাপে রাখতেই এমন হুমকি-ধমকি দিচ্ছেন। তিনি চীনকে এই বার্তা দিতে চান যে ধৈর্য ধারণের দিন শেষ। নৈরাশ্যবাদীরা যা বলবেন, সেটাই সম্ভবত বেশি সঠিক। আর তা হলো যুদ্ধ নিয়ে হুমকি-ধমকি দুই দেশেরই কৌশল। ব্যাপারটা অনেকটা এমন যেন মাঠে দুই ষাঁড়ের লড়াই চলছে। এই বিশ্লেষকের মতে, যুক্তরাষ্ট্রে বা দেশটির কোনো ঘাঁটিতে উত্তর কোরীয়রা হামলা করতে চায় না। যুক্তরাষ্ট্র কোনো উসকানি না দিলে বা দুর্ব্যবহার না করলে উত্তর কোরিয়া এ রকম বোকার মতো আচরণ করবে না। উত্তর কোরিয়ার পরমাণু অস্ত্র আত্মরক্ষার জন্য; হামলার জন্য নয়। লিবীয় নেতা গাদ্দাফি ও ইরাকি নেতা সাদ্দাম হোসেনের সঙ্গে যা হয়েছিল, তা নিয়ে উদ্বিগ্ন উত্তর কোরীয়রা। উত্তর কোরিয়া জানে, পরমাণু অস্ত্র এ ধরনের পরিস্থিতি সৃষ্টি থেকে তাদের রক্ষা করবে। আর এ কারণেই তাদের এত তর্জন-গর্জন। গুয়ামে হামলার হুমকিও এ রকমই একধরনের ফাঁকা আওয়াজ।\nসিউলের ইয়োনসেই বিশ্ববিদ্যালয়ের উত্তর কোরিয়াবিষয়ক বিশেষজ্ঞ জন ডেলুরি বলেন, যুক্তরাষ্ট্রের বলা উচিত, তারা চায় যে পিয়ংইয়ং উন্নতি অর্জনের পরেই পরমাণু কর্মসূচি অব্যাহত রাখুক। কারণ, তখন তারা আত্মবিশ্বাসী হবে। ডেলুরি আরও বলেন, উত্তর কোরিয়া হুমকি দিতে ভালোবাসে। তারা এভাবে যুক্তরাষ্ট্র এবং বিশ্ববাসীর মনোযোগের কেন্দ্রে থাকতে চায়। বিশ্ববাসীকে এই বার্তা দিতে চায় যে যুক্তরাষ্ট্র তাদের ওপর হামলা চালাতে পারে। দুই দেশের এমন তর্জন-গর্জন চলতে থাকলে সত্যি সত্যিই যুদ্ধ বাধা একেবারে অসম্ভব নয়। এই বিশ্লেষকের মতে, উত্তর কোরিয়ার পরিস্থিতি ঠিকভাবে পর্যবেক্ষণ করছে না দক্ষিণ কোরীয়রা। এ নিয়ে তারা যথেষ্ট উদ্বিগ্নও নয়। এ ব্যাপারে দক্ষিণ কোরীয় খুব বেশি চুপচাপ।


সন্তানদের জঙ্গিবাদ ও মাদকাসক্তি থেকে দূরে রাখুন : প্রধানমন্ত্রী | 212692|| Bangladesh Pratidin\nঢাকা, শুক্রবার, ১০ এপ্রিল, ২০২০\n৫ মার্চ, ২০১৭ তারিখের পত্রিকা\nসন্তানদের জঙ্গিবাদ ও মাদকাসক্তি…\nপ্রকাশ : রবিবার, ৫ মার্চ, ২০১৭ ০০:০০ টা\nআপলোড : ৪ মার্চ, ২০১৭ ২৩:৩২\nসন্তানদের জঙ্গিবাদ ও মাদকাসক্তি থেকে দূরে রাখুন : প্রধানমন্ত্রী\nপ্রধানমন্ত্রী শেখ হাসিনা মায়েদের উদ্দেশে বলেছেন, আপনাদের সন্তানের সঙ্গে মায়েদের বন্ধুত্বপূর্ণ সম্পর্ক গড়ে তুলতে হবে। যাতে করে আর কেউ সন্ত্রাস-জঙ্গিবাদ ও মাদকাসক্তির পথে না যায়। সন্তানের জন্য সব থেকে বড় বন্ধু হবেন ‘মা’। তিনি আরও বলেন, বাংলাদেশে সন্ত্রাস-জঙ্গিবাদের কোনো স্থান নেই। মাদকাসক্তি থেকে সন্তানদের রক্ষা করতে হবে। এজন্য সবাইকে সজাগ থাকতে হবে এবং যথাযথ ব্যবস্থা নিতে হবে। আর ছেলেমেয়েরা যেন লেখাপড়া শিখে মানুষের মতো মানুষ হয় সেদিকে দৃষ্টি দিতে হবে। গতকাল দুপুরে রাজধানীর কৃষিবিদ ইনস্টিটিউশন মিলনায়তনে মহিলা আওয়ামী লীগের পঞ্চম জাতীয় সম্মেলনে প্রধান অতিথির ভাষণে এ কথা বলেন তিনি।\nপ্রধানমন্ত্রী শেখ হাসিনা বলেন, অত্যন্ত দুঃখের বিষয় সন্ত্রাস-জঙ্গিবাদের ক্ষেত্রে নারীরাও কোনো কোনো ক্ষেত্রে সম্পৃক্ত হয়ে যাচ্ছে। মেয়েরা মায়ের জাত আর ইসলাম শান্তির ধর্ম। মানুষ হত্যা করে কীভাবে তারা ইসলাম ধর্ম পালন করছে আমি জানি না। যারা এ রকম নিরীহ মানুষ হত্যা করবে তাদের স্থান কখনো বেহেস্তে হতে পারে না। মানুুষ হত্যা মহাপাপ, মানুষ হত্যাকারীর স্থান হবে দোজখে। আমি আমাদের মা-বোনদের বলব, একটা জিনিস আপনারা জানেন আজকে শুধু বাংলাদেশ নয় সমগ্র বিশ্বে একটা নতুন উপসর্গ হচ্ছে জঙ্গিবাদের আবির্ভাব। প্রধানমন্ত্রী সংগঠনের কর্মীদের উদ্দেশে বলেন, আমাদের প্রত্যেকটি নেতা-কর্মী ভাই-বোনদের আমি বলব আপনারা বিভিন্ন অঞ্চল থেকে যারা এসেছেন— তারা নিজ নিজ পরিবারে লক্ষ্য রাখবেন ছেলেমেয়রা কোথায় যায় এবং কার সঙ্গে মেশে, কী করে, পড়াশোনা ঠিকমতো করছে কিনা, স্কুল, কলেজ বিশ্ববিদ্যালয়ে নিয়মিত যাচ্ছে কিনা, নিশ্চয়ই সেটার খবর রাখতে হবে। সরকার ও জঙ্গিবাদের বিরুদ্ধে তার সরকারের জিরো টলারেন্স পুনর্ব্যক্ত করে প্রধানমন্ত্রী শেখ হাসিনা বলেন, আমরা জঙ্গিবাদ-সন্ত্রাস মোকাবিলায় সমাজের সর্বস্তরের মানুষকে আহ্বান করেছি এবং ঐক্যবদ্ধ করেছি। সেখানে অভিভাবক, শিক্ষক, মসজিদের ইমাম এবং ওলামা মাশায়েখসহ বিভিন্ন পেশাজীবী, রাজনৈতিক নেতৃবৃন্দ সকলে ঐক্যবদ্ধ হয়ে যার যার নিজের সন্তানদের রক্ষা করতে হবে। এই সন্ত্রাস-জঙ্গিবাদ এবং মাদকাসক্তির পথে যেন তারা না যায়। সম্প্রতি এক অনুষ্ঠানে অর্থমন্ত্রী আবুল মাল আবদুল মুহিত গ্রামীণ ব্যাংকের সাবেক এমডি ড. মুহাম্মদ ইউনূসের প্রশংসা করায় এর কড়া সমালোচনা করে প্রধানমন্ত্রী শেখ হাসিনা বলেন, আমাদের অর্থমন্ত্রী ক্ষুদ্র ঋণের প্রশংসা করে বললেন, ক্ষুদ্র ঋণের জন্য নাকি দারিদ্র্য বিমোচন হয়েছে। যদি এ কারণে দারিদ্র্য বিমোচন হতো তাহলে তা ৬০ ভাগে কেন ছিল? আর এখন কেন ২২ ভাগে নেমেছে? অর্থমন্ত্রীকে বলব আপনি যদি হিসাব নেন, তাহলে এর কারণ দেখতে পারবেন। আওয়ামী লীগ ক্ষমতায় আসার পর গৃহীত নানা পদক্ষেপের কারণে দরিদ্রতা ২২ ভাগে নেমে এসেছে। যেখানে অর্থমন্ত্রীও কর্মসূচি নিয়েছেন। প্রধানমন্ত্রী বলেন, আমাদের মা-বোনেরা মাথার ঘাম পায়ে ফেলে পরিশ্রম করে। আর লাভ নিয়ে যায় ক্ষুদ্র ঋণের ব্যবসায়ীরা। যারা ক্ষুদ্র ঋণের ব্যবসা করে তারাও চায় না দরিদ্রতা থেকে সাধারণ মানুষ উঠে আসুক। তা করলে তাদের ব্যবসা থাকবে না। দুঃখ লাগে অর্থমন্ত্রী এমন একজনের প্রশংসা করলেন যার কারণে পদ্মা সেতুর কাজই বন্ধ হয়ে গিয়েছিল। আমেরিকা থেকে আমাকে বার বার হুমকি দেওয়া হয়েছে। আমার ছেলেকে বার বার স্টেট ডিপার্টমেন্টে ডেকে নিয়ে যাওয়া হয়েছিল। এখন কানাডার আদালতে প্রমাণিত হয়েছে পদ্মা সেতুতে কোনো দুর্নীতি হয়নি। অর্থমন্ত্রীকে বলি দরিদ্রতা বিমোচন হয়েছে আওয়ামী লীগের গৃহীত পদক্ষেপের কারণে। আওয়ামী লীগ ক্ষমতায় এসে সামগ্রিক নিরাপত্তা কাজ যখন শুরু করল তখনই দারিদ্র্যের হার কমেছে। ৫ কোটি মানুষ আজ নিম্নবিত্ত থেকে মধ্যবিত্তে উঠে এসেছে। আওয়ামী লীগ ক্ষমতায় এলে দেশের মানুষ পুরস্কৃত হয় আর বিএনপি ক্ষমতায় এলে তারা তিরস্কৃত হয়। বেলা সোয়া ১১টায় প্রধানমন্ত্রী জাতীয় পতাকা ও মহিলা আওয়ামী লীগের সভাপতি আশরাফুন্নেছা মোশাররফ ও ভারপ্রাপ্ত সাধারণ সম্পাদক পুিন খান সংগঠনের পতাকা উত্তোলন করেন। অনুষ্ঠানে আওয়ামী লীগের সাধারণ সম্পাদক ওবায়দুল কাদের উপস্থিত ছিলেন। সমবেত কণ্ঠে জাতীয় সংগীত পরিবেশনের পর প্রধানমন্ত্রী পায়রা উড়িয়ে ত্রিবার্ষিক সম্মেলনের উদ্বোধন করেন। শোক প্রস্তাব পাঠ করেন দফতর সম্পাদক শিরিন রোকসানা। সংগঠনের সভাপতি আশরাফুন্নেছা মোশাররফের সভাপতিত্বে স্বাগত বক্তব্য দেন অভ্যর্থনা উপকমিটির সহসভাপতি সাফিয়া খাতুন। শুভেচ্ছা বক্তব্য দেন আওয়ামী লীগের মহিলাবিষয়ক সম্পাদক ফজিলাতুননেছা ইন্দিরা। সাংগঠনিক রিপোর্ট পেশ করেন ভারপ্রাপ্ত সাধারণ সম্পাদক পিনু খান এমপি। এদিকে উদ্বোধনী অনুষ্ঠান শেষে প্রধানমন্ত্রী সভাস্থল ত্যাগের পর সংগঠনের কিছু নেত্রী ও কর্মীর হৈ-হট্টগোলে বিশৃঙ্খলাপূর্ণ এক পরিবেশের সৃষ্টি হয়। প্রধানমন্ত্রী শেখ হাসিনা নারীদের উদ্দেশে বলেন, নিজেদের কখনো অপাঙেক্তয় ভাবা যাবে না। প্রত্যেকটি মানুষেরই কর্মদক্ষতা আছে, কর্মক্ষমতা আছে। যার যেটুকু আছে সেটা দেশের কাজে লাগাতে হবে। বিশেষ করে যারা রাজনৈতিক কর্মী তাদের একটাই লক্ষ্য থাকতে হবে রাজনীতির মধ্য দিয়ে আমরা জনগণকে কী দিতে পারলাম। মানুষকে কী দিতে পারলাম এবং আমাদের মা-বোনেরা, তাদের কাছে আমাদের আওয়ামী লীগের নেতা-কর্মীদের যেতে হবে। তাদের জন্য আমরা যে কাজগুলো করেছি সেগুলো তাদের বলতে হবে। প্রধানমন্ত্রী এ সময় তার সরকারের আমলে দেশে নারীর ক্ষমতায়নের খণ্ডচিত্র তুলে ধরে বলেন, প্রথম সচিব, মহিলা পুলিশ সুপার, জেলা প্রশাসক, আর্মি, নেভি, এয়ার ফোর্সে প্রথম নারী সদস্যদের তার সরকারই নিয়োগ প্রদান করে। শুধু তাই নয়, মহিলা বিচারপতি, বিশ্ববিদ্যালয়ের ভিসি, হাই কোর্টের অ্যাপিলেট ডিভিশনের জজ হিসেবেও নারীদের নিয়োগ করা হয়। স্থানীয় সরকারের সকল পর্যায়ে নারীর অংশগ্রহণ নিশ্চিত করার তথ্য তুলে ধরে প্রধানমন্ত্রী বলেন, জাতীয় সংসদে বর্তমানে ২১ জন সরাসরি নির্বাচিত নারী সদস্য এবং সংরক্ষিত আসনে ৫০ জন প্রতিনিধি রয়েছেন। প্রধানমন্ত্রী শেখ হাসিনা বিএনপি-জামায়াতের সমালোচনা করে বলেন, তারা বিগত নির্বাচনের আগে ও পরে আন্দোলনের নামে সারা দেশে ৩ হাজার ৩৩৬ জন অগ্নিদগ্ধ এবং সাড়ে ৩০০ জনকে পুড়িয়ে হত্যা করে। স্কুলছাত্র, ৬ বছরের শিশু রুপা, অন্তঃসত্ত্বা নারী মনোয়ারা, স্কুলশিক্ষিকা শামসুন্নাহার ঝর্ণা, বহু বাসযাত্রী ও চালক বিএনপি-জামায়াতের অগ্নিসন্ত্রাস থেকে রেহাই পায়নি।\nপরিবহনে চাঁদাবাজি থামছেই না\nগাড়ি থেকে আসামি ছিনতাই ধাওয়া খেয়ে পালাল পুলিশ\nলড়বে আওয়ামী লীগ বিএনপি\nবিচারবহির্ভূত হত্যাই বাংলাদেশে বড় সমস্যা\nকর ফাঁকিবাজ চিহ্নিত করতে ট্রাইব্যুনাল গঠন করা হবে\nবিজয়ের আনন্দের দিনও আমাদের যুদ্ধ করতে হয়েছে\nসিরিয়া যাওয়ার আগেই ধরা পড়ে যান কাসেম\nগরিব দেখার জন্য জাদুঘরে যেতে হবে\nনিরপেক্ষ সরকার প্রতিষ্ঠা করেই নির্বাচনে যাব\nরাজনৈতিক অস্থিরতায় জঙ্গি উত্থান


রাজনীতিতে আসছেন বিদিশা? - Primary Preparation\nHome/রাজনীতি/রাজনীতিতে আসছেন বিদিশা?\nরাজনীতিতে আসছেন বিদিশা?\nআমাদের বাণী July 18, 2020\tরাজনীতি Comments Off on রাজনীতিতে আসছেন বিদিশা?\nডেস্ক রিপোর্ট, ঢাকা; অবশেষে রাজনীতিতে আসছেন হুসেইন মুহম্মদ এরশাদের সাবেক স্ত্রী বিদিশা সিদ্দিক। এসেই জাতীয় পার্টির (জাপা) হাল ধরবেন বলে গুঞ্জন উঠেছে। শোনা যাচ্ছে, জাপার কয়েকজন কেন্দ্রীয় নেতার মৌন সম্মতি ও জ্যেষ্ঠ কিছু নেতার সহযোগিতায়ই রাজনীতিতে পা রাখতে যাচ্ছেন বিদিশা।\nএদিকে রাজনীতি ও জাপার ঘরে বিদিশার আগমনকে ইতিবাচক হিসেবে দেখছে রংপুরের তৃণমূলের নেতারাও। তাই করোনা মহামারি পরিস্থিতি স্বাভাবিক হলেই যেকোনো সময় রাজনীতিতে অভিষেক ঘটতে পারে বিদিশার। জাতীয় পার্টির একাধিক সূত্রও বিষয়টি নিশ্চিত করেছে।\nএই প্রসঙ্গে জানতে কথা হয় জাপার প্রতিষ্ঠাতা হুসেইন মুহম্মদ এরশাদের ছোট ভাই জি এম কাদেরের সঙ্গে। তিনি বলেছেন, এটা শুধুই গুঞ্জন। এই মুহূর্তে দলে বিদিশার আসার কোনো সম্ভাবনা নেই, ভবিষ্যতেও হবে না।\nতবে আরেকটি সূত্র বলছে, বিদিশা দলে ভিড়বেন জাপার প্রধান পৃষ্ঠপোষকের হাত ধরে। অর্থাৎ রওশন এরশাদের হাত ধরে জাপার নেতৃত্বে আসছেন বিদিশা। এই কারণে রওশন এরশাদও নাকি এখন বিদিশার সঙ্গে নিয়মিত আলাপচারিতাও চালিয়ে যাচ্ছেন। ফোনে নিয়মিত খোঁজ-খবরও রাখছেন দুজন-দুজনার।\nএদিকে জাতীয় পার্টির ঘাঁটি বলে পরিচিত রংপুরের নেতাকর্মীরাও চাইছেন বিদিশা রাজনীতিতে আসুক। এই প্রসঙ্গে রংপুরের মেয়র ও জেলা জাতীয় পার্টির সভাপতি মোস্তাফিজুর রহমান বলেন, বিদিশা যদি রাজনীতিতে আসেন তাহলে আমাদের আপত্তি নেই।\nতবে রাজনীতিতে আসা প্রসঙ্গে বিদিশা বলেন, জনগণ যদি আমাকে চান, তৃণমূলের নেতাকর্মীরা যদি আমাকে চান তাহলে অবশ্যই রাজনীতিতে সক্রিয় হওয়ার বিষয়টি ভেবে দেখবো। জাতীয় পার্টি কারো একার সম্পত্তি নয়। আসলে জনগণ চাইলে আমিই রাজনীতিতে সক্রিয় হবো।\nএদিকে বিদিশার দলে ভিড়া প্রসঙ্গে জাতীয় পার্টির মহাসচিব মশিউর রহমান রাঙ্গা বলেন, বিদিশাকে পার্টির চেয়ারম্যান হুসেইন মুহম্মদ এরশাদ জাপা থেকে বহিষ্কার করেছিলেন। সেই থেকে বিদিশা জাতীয় পার্টির সঙ্গে নেই। এরপরও যদি তিনি নিয়ম-কানুন মেনে আসতে চান তাহলে তাকে স্বাগত জানানো হবে। এতে আমারও কোনো আপত্তি থাকবে না।


shabebarat 2021: শব-এ-বরাত ২০২১: হোলির সঙ্গেই পালিত মুসলিম ধর্মের এই বিশেষ দিন, জেনে নিন এর মাহাত্ম্য - shabebarat 2021: shabebaaraat being celebrated today, know the importance of this muslim festival | Eisamay\nshabebarat 2021: shabebaaraat being celebrated today, know the importance of this muslim festival\nশব-এ-বরাত ২০২১: হোলির সঙ্গেই পালিত মুসলিম ধর্মের এই বিশেষ দিন, জেনে নিন এর মাহাত্ম্য\nShramana Ray | EiSamay.Com | Updated: 29 Mar 2021, 12:27:00 PM\nমনে করা হয় শব-এ-বরাতের রাতে আল্লাহ পৃথিবীর বুকে নেমে আসেন তাঁর ভক্তদের সৌভাগ্য লিখতে। আগের বছরে যে যা কাজ করেছে, তার ওপর ভিত্তি করেই সৌভাগ্য নির্ধারণ করেন আল্লাহ। ইসলাম ধর্মের এই পরবে কবরস্থানে গিয়ে মৃত মানুষদের স্মৃতির উদ্দেশ্যে মোমবাতি জ্বালানো হয়।\nশব-এ-বরাত মুসলিমদের মধ্যে একটি বিশেষ রাত, যখন আল্লাহতালা দুষ্কৃতীদের তাদের সব অপরাধ মার্জনা করে দেন।\nসব পাপ, সব অপরাধের জন্য এদিন আল্লাহর কাছে ক্ষমা প্রার্থনা করলে আল্লাহ ক্ষমা করে দেন বলে প্রচলিত বিশ্বাস।\nএই সময় অ্যাস্ট্রো ডেস্ক: গোটা দেশ আজ মেতেছে হোলির আনন্দে। তার সঙ্গেই রবিবার ও সোমবার জুড়ে উদযাপিত হচ্ছে মুসলিম ধর্মের বিশেষ উত্‍সব শব-এ-বরাত। ইসলামিক ক্যালেন্ডারের অষ্টম মাসকে বলা হয় শাবন। আর এই শাবন মাসের ১৫তম দিনটি শব-এ-বরাত নামে পরিচিত। ২৮ ও ২৯ মার্চ জুড়ে উদযাপিত হচ্ছে শব-এ-বরাত।\nএদিন মুসলিম সম্প্রদায় মসজিদে গিয়ে প্রার্থনা করেন। সারা রাত জেগে এদিন ফতিহা পাঠ করার রীতি প্রচলিত আছে। রবিবার একদিকে হিন্দুদের মধ্যে হোলিকা দহন ও মুসলিমদের মধ্যে ফতিহা পাঠ চলেছে সন্ধে থেকে। শব-এ-বরাত মুসলিমদের মধ্যে একটি বিশেষ রাত, যখন আল্লাহতালা দুষ্কৃতীদের তাদের সব অপরাধ মার্জনা করে দেন। সব পাপ, সব অপরাধের জন্য এদিন আল্লাহর কাছে ক্ষমা প্রার্থনা করলে আল্লাহ ক্ষমা করে দেন বলে প্রচলিত বিশ্বাস। মৃত পূর্বপুরুষদেরও যাবতীর কুকীর্তির জন্য এদিন ক্ষমা প্রার্থনা জীবিত উত্তর পুরুষরা।\nসেই কারণেই এদিন সারা রাত জেগে মুসলিমরা ফতিহা পাঠ করেন ও আল্লাহর উদ্দেশ্য প্রার্থনা করেন। 'শব ' একটি পারসি শব্দ যার অর্থ 'রাত' এবং আরবিতে 'বরাত' অর্থ পরিত্রাণ ও ক্ষমা বলে। বিশ্বাস করা হয় যে এদিন আল্লাহ সকলের পূর্ববর্তী ক্রিয়াকলাপের ভিত্তিতে আগামী বছরের ভাগ্য লিখে রাখেন। অতএব, কোনও দোষ ত্রুতির মার্জনার আবেদনে ও ঈশ্বরের করুণা চেয়ে রাতটি অতিবাহিত হয়।\nআরবে এই উৎসব লাইলাতুল-বরাত হিসাবেই পালন করা হয়। সাধারণত এই উৎসব পবিত্র রমজানের আগেই পড়ে। পবিত্র শবে বরাত যথাযথ ধর্মীয় উৎসাহ ও নিষ্ঠার সঙ্গে সারা দেশে পালিত হয়। এদিন দান ধ্যান করার নিয়ম রয়েছে। অনেকেই এদিন রোজা রাখেন এবং দরিদ্রদের অর্থ এবং খাদ্য বিতরণ করা হয়।\nব্যাপক উত্সাহ ও উদ্দীপনার সঙ্গে এই দিনটি পালন করা হয় গোটা দক্ষিণ ও মধ্য এশিয়া জুড়ে। ভারত, পাকিস্তান, বাংলাদেশ, শ্রীলঙ্কা, আজারবাইজান, তুরস্ক, উজবেবিস্তান, তাজাকিস্তান, কাজাকিস্তান, তুর্কেমেনিস্তান, কিরগিজস্তান জুড়ে চলে শব-এ-বরাত-এর উত্সব। স্থানভেদে এই উত্সব ভিন্ন নামে পরিচিত। ইরান ও আফগানিস্তানে এটি নিম শা'বান, তুরস্কে বিরাত কান্দিলি, ভারতীয় উপমহাদেশে শব-এ-বরাত বা নিফসু শাবান নামে পরিচিত।\nদেশের এই কয়েক জায়গায় হোলির নামে শুনলেও আতঙ্ক ছড়ায়! কেন জানেন?\nশব-এ-বরাত মুসলিমদের কাছে এক কথায় রমজানের আগমনী বার্তা বয়ে আনে, কারণ আরবি ক্যালেন্ডার অনুসারে শাবান মাসের পরেই আসে রমজান মাস। তাই শবে বরাতের রাত থেকে আসন্ন রমজানের প্রস্তুতিও শুরু হয়ে যায় পুরোদমে।\nমুসলিমদের কাছে ৭৮৬ সংখ্যা এত গুরুত্বপূর্ণ কেন? জানুন এই সংখ্যার মাহাত্ম্য পরের খবর\nশব-এ-বরাত ২o২১ ইসলাম ধর্ম shabebarat 2021 muslim festival islam religion\nWeb Title : shabebarat 2021: shabebaaraat being celebrated today, know the importance of this muslim festival


স্বামী হয়ে নিজের বিবাহিত স্ত্রীকে ধর্ষণ! – আওয়ার নিউজ\nশুনতে অদ্ভুত লাগলেও কথাটা সত্য৷ এমনটা অহরহ, আকছার ঘটছে৷ অথচ শোবার ঘরের চার দেয়ালের মধ্যেই সেই সব নির্মম ধর্ষণকাণ্ড রয়েছে বন্দি৷ আর নারীকে লোকলজ্জার ভয়ে নীরবে সহ্য করতে হচ্ছে ‘পতিদেবতার’ দানবীয় অত্যাচার, আজীবন৷\n২০১৪ সালের ঐ সমীক্ষাটিতে বলা হয়, প্রায় ৬০ শতাংশ ভারতীয় পুরুষ স্বীকার করেছেন যে, তাঁরা যৌন সম্ভোগের জন্য মদ্যপ অবস্থায় নিজের বৌ-এর ওপর জোর জবরদস্তি করেন, যা অনেকক্ষেত্রেই মারধর পর্যন্ত গড়ায়৷ এতে নাকি তাঁদের যৌনসুখ বেশি হয়, যা কিনা ‘স্যাডিজম’ বা মর্ষকামের নামান্তর৷ আদতে এই পাশবিকতা নীরবে মেনে নেওয়া ছাড়া গতি নেই, কারণ ব্যক্তিটি স্বামী নামের পুরুষ!\nমানবাধিকার সংস্থা ‘হিউম্যান রাইটস ওয়াচ’-এর দক্ষিণ এশিয়া বিভাগের প্রধান মীনাক্ষী গাঙ্গুলি মনে করেন, খোদ সরকার যদি ধর্মীয় তথা সাংস্কৃতিক কারণে এটাকে অবৈধ বলে মেনে না নেয়, তাহলে সেটা স্পষ্টত একটা অপরাধ৷ সরকার যে বার্তা দিতে চাইছে, তার অভিঘাত সমাজের ‘লিগ্যাল জাস্টিস সিস্টেম’-এর গভীর পর্যন্ত গেছে৷ এই বার্তার নিহিত অর্থ সহজবোধ্য৷ তাঁর তির্যক বক্তব্য: ‘‘স্ত্রীকে ইচ্ছামত ভোগ করার জন্য তাঁর অনুমতির দরকার কি? স্ত্রী যে স্বামীর ব্যক্তিগত সম্পত্তি৷ তাই স্ত্রীকে যৌন খেলনা হিসেবে ব্যবহার করার একচ্ছত্র অধিকার রয়েছে ‘পতিদেবতার’৷” বলা বাহুল্য, এভাবেই ভেসে যায় নারীর সব শিক্ষাদীক্ষা, নারী অধিকার, নারী স্বাধীনতা ও মর্যাদাবোধ৷\nপাশাপাশি সমাজের একাংশ মনে করেন, স্বামী যে ধর্ষণ করেছে তা প্রমাণ করা মুশকিল৷ এ জন্য নারীকে ধর্ষণের পর পরই যেতে হবে হাসপাতালে৷ প্রমাণ করতে হবে দেহের বা যৌনাঙ্গের কতটা ক্ষতি হয়েছে৷ এটা প্রমাণ করতে না পারলে কোনো অভিযোগ গ্রাহ্য হবে না৷ সেক্ষেত্রে লাভের থেকে লোকসান হবে বেশি৷ ভেঙে যাবে বিবাহিত জীবন, ভেঙে যাবে সংসার, ভেসে যেতে পারে সন্তানের ভবিষ্যতও৷ সাধারণ ভারতীয় সমাজে ‘সিঙ্গল উইম্যান’ বা একক নারীদের অনেকেই ভালো চোখে দেখেন না৷ দ্বিতীয়ত, বেশিরভাগ ভারতীয় মহিলাদের আর্থিক আত্মনির্ভরতা নেই৷ অন্যদিকে পুরুষ নামক পতিদেবতার এতে কিছু এসে যায় না৷ তিনি কিন্তু ইচ্ছামত চলে যেতে পারেন গণিকাদের কাছে, কামসুখের চাহিদা মেটাতে৷\nমীনাক্ষী গাঙ্গুলির কথায়, ‘‘আসল সমস্যাটা হয়ত পুরুষের নয়, স্ত্রীর নয়, বিয়ে নামক বন্ধনেরও নয়৷ সমস্যাটা হয়ত পুরুষতান্ত্রিকতার৷ সেটাকে উপড়ে ফেলা কি সম্ভব? সমাজের বিবেক কি বুঝবে না, বিয়ে মানে স্রেফ দেহমিলন নয়, মনেরও মিলন, যার মন্ত্র ভালোবাসা? ধর্মীয় সংস্কারের দোহাই দিয়ে এই ধরণের পাশবিকতাকে নারী সমাজ আর কতদিন মেনে নেবে?” শুধু তাঁর নয়, এ প্রশ্ন কিন্তু অনেকেরই৷\nনারী অঙ্গন Comments Off on স্বামী হয়ে নিজের বিবাহিত স্ত্রীকে ধর্ষণ! সংবাদটি প্রিন্ট করুন\n« ঈদ উৎসবে মেতেছে দেশ (পূর্বের সংবাদ)\n(পরের সংবাদ) তামিমের বাসায় হ্যাপিকে নিয়ে খোঁচা দেয়ায় বোমা ফাটালেন রুবেল! »


বিকাশ নিয়ে এলো বিদ্যুৎ বিল পরিশোধ সেবা - The Dhaka Times\nএখন থেকে বিকাশের মাধ্যমে ঘরে বসেই সহজে বিদ্যুৎ বিল পরিশোধ করতে পারবেন।\nOn Jul 12, 2018 Last updated Jul 11, 2018\nদি ঢাকা টাইমস্ ডেস্ক ॥ বাংলাদেশের সবচেয়ে জনপ্রিয় মোবাইল ব্যাংকিং সেবাদানকারী প্রতিষ্ঠান বিকাশ এবার বিদ্যুৎ বিল পরিশোধের সুবর্ণ সুযোগ নিয়ে এলো। এখন থেকে আপনি ঘরে বসেই খুব সহজ উপায়ে বিদ্যুৎ বিল পরিশোধ করতে পারবেন।\nগত ৯ ই জুলাই সোমবার রাজধানীর একটি হোটেলে ডাক, টেলিযোগাযোগ ও তথ্যপ্রযুক্তি মন্ত্রী মোস্তাফা জব্বার এক অনুষ্ঠানে বিকাশের এ সেবার উদ্বোধন করেন। এসময় উপস্থিত ছিলেন, টেলিটকের ব্যবস্থাপনা পরিচালক মো. শাহাব উদ্দিন, বিকাশের চিফ কর্মাশিয়াল অফিসার মিজানুর রশীদ এবং চিফ এক্সটার্নাল অ্যান্ড কর্পোরেট অ্যাফেয়াস মেজর জেনারেল মো. মনিরুল ইসলাম(অব.) সহ আরো অনেকে ।\nমোস্তাফা জব্বার উদ্বোধনী অনুষ্ঠানে বলেন, “বাংলাদেশের ডিজিটাল রূপান্তরের কাছে বিকাশ বড় একটা ভূমিকা রেখেছে। মোবাইল ফিনান্সিয়াল সার্ভিসের সারা বিশ্বের কাছে বিকাশ এখন উদাহরণ। সহজ ও নিরাপদ লেনদেনের জন্য সরকার প্রতিটি ক্ষেত্রে ডিজিটাল পেমেন্ট ব্যবস্থা চালু করে ‘ক্যাশলেস সোসাইটি’ গড়ার প্রয়াস চালাচ্ছে। বিকাশ সেই পথে অনেকটাই এগিয়ে গেছে। ডিজিটাল বাংলাদেশের সুবিধা গ্রামের মানুষের কাছে পৌঁছাতে বিকাশের ভূমিকা নিঃসন্দেহে প্রসংশিত।”\nঅনুষ্ঠানে বিকাশের চিফ কর্মশিয়াল অফিসার মিজানুর রশীদ বিকাশের নতুন সেবা সর্ম্পকে বলেন, “এই সেবার কল্যাণে গ্রাহকরা সহজে ও সাচ্ছন্দ্যে তাদের ঘরে বসেই বিল দিতে পারবেন। বিদ্যুৎ বিল পরিশোধের জন্য তাদের এখন থেকে আর দূরে কোথাও যেতে হবে না। প্রথম তিনমাস কোন ধরনের চার্জ ছাড়াই বিল পরিশোধ করতে পারবেন। পরবর্তীতে ন্যূনতম একটি চার্জ নেওয়া হবে।” তিনি আরো আভাস দিয়েছেন, “বিকাশ অন্যান্য ইউটিলিটি সেবা প্রদানকারী প্রতিষ্ঠানের বিল প্রদান সেবা সহজ, খরচ সাশ্রয়ী এবং ঝামেলামুক্ত করতে তাদের সঙ্গে যৌথভাবে কাজ করতে আগ্রহী।”\nএছাড়া টেলিটকের ব্যবস্থাপনা পরিচালক মো. সাহাব উদ্দিন বলেন, “টেলিটকের কারিগরি সহায়তায় বিকাশে প্রান্তিক মানুষের কাছে নতুন সেবা নিয়ে এগোচ্ছে। এরই অনন্য উদাহরণ বিকাশের পে বিল সেবা। সরকারের ডিজিটাল বাংলাদেশ বিনির্মাণে এটি একটি উদাহরণ। এখন থেকে গ্রামের মানুষের ব্যাংকে গিয়ে লাইনে ঘণ্টার পর ঘণ্টা অপেক্ষা করতে হবে না।”\nবিকাশের মাধ্যমে বিল পরিশোধ করার জন্য গ্রাহককে *247# ডায়াল করে মেন্যু থেকে\n5. Pay Bill নির্বাচন করতে হবে। 1. Electricity নির্বাচন করে পরবর্তী সহজ ধাপগুলোর মাধ্যমে আপনি বিল পরিশোধ সম্পন্ন করতে পারবেন।\nবর্তমানে বিকাশের ইউএসএসডি মেনু (অর্থাৎ *247# ডায়ালের মাধ্যমে) থেকে এই সেবা নেওয়া যাবে। পরবর্তীতে বিকাশ অ্যাপসেও বিদ্যুৎ বিল পেমেন্ট সেবাটি অর্ন্তভুক্ত হবে।\n*247# ডায়ালBkasheletricity billPay Billpayment serviceপরিশোধ সেবাবিকাশবিদ্যুৎ বিল\nবিকাশ অ্যাপসের দারুন সব সুবিধাগুলো জেনে নিন


অধিকৃত দুপুর – মুক্তমনা বাংলা ব্লগ\nBy কাজী রহমান|2013-07-07T23:49:40+06:00জুলাই 4, 2013|Categories: কবিতা, ব্লগাড্ডা, ভালবাসা কারে কয়?|16 Comments\nএকটি পরিত্যাক্ত দুপুর\nঝিমঝিম অনুভবে ঝাপসা তুমি\nআমার ভালোলাগা আর স্মৃতির জড়াজড়ি\nখুঁজে পেতে মন বাড়াই, এমনি সময়ে, একান্তে।\nছায়াময় গাছতলা; দুপুর,\nকবিতা লিখবো বলেই এলে,\nচোঁয়ানো আলোর ঝুরি হয়ে; চুপিচুপি,\nআলসে আভায়, আনমনে; ছোঁয়া যায়; এমনি করে।\nঅধিকৃত দুপুর আমার;\nঅবারিত প্রকৃতি, তুমি, আমি;\nদুরে থেকেও কত অনায়াস কাছে।\nফের চাইলেই মন বাড়াবো; আমি, এমনি দুপুরে।\nসাব্বির করিম জুলাই 18, 2013 at 5:56 পূর্বাহ্ন - Reply\nভাল থাকবেন এবং লিখতে থাকবেন\nকাজী রহমান জুলাই 19, 2013 at 11:35 পূর্বাহ্ন - Reply\nএম এস নিলয় জুলাই 11, 2013 at 5:13 পূর্বাহ্ন - Reply\nদুপুরে ঘুমাই; রাত আমার পছন্দ 🙂\nকবিতাটি ভাল লাগলো (Y)\nকাজী রহমান জুলাই 12, 2013 at 8:18 অপরাহ্ন - Reply\nমাহফুজ জুলাই 11, 2013 at 5:11 পূর্বাহ্ন - Reply\nঐ দুপুরের কসম! আপনি কি জানেন না,\nদুপুর বেলায় প্রেম করতে মানা।\nসূর্য মাথার পরে থাকে যখন\nনামাজ পড়া ছরাছর হারাম তখন।\nকাজী রহমান জুলাই 12, 2013 at 8:19 অপরাহ্ন - Reply\nগীতা দাস জুলাই 7, 2013 at 9:42 অপরাহ্ন - Reply\nপরিত্যক্ত দুপুর আর অধিকৃত দুপুর, দুপুর নিয়ে কাব্যিক ভাবনা ভাল লাগল। তবে দুপুর বানানে নূপুর পরিয়ে ফেললেন যে!\nকাজী রহমান জুলাই 7, 2013 at 11:47 অপরাহ্ন - Reply\n:)) দুপুরের নূপুরে এই ঘটনা অনেকবার ঘটেছে। ঠিক করে দিলাম (C)\nসুপণ শাহরিয়ার জুলাই 5, 2013 at 4:57 পূর্বাহ্ন - Reply\nআমার পছন্দ না। তবে-\nকবিতাটা পছন্দ হয়েছে। অভিনন্দন কবি……………………………\nকাজী রহমান জুলাই 6, 2013 at 7:47 পূর্বাহ্ন - Reply\nধন্যবাদ সুপণ শাহরিয়ার। ভালো থাকুন।\nতারিক জুলাই 5, 2013 at 3:02 পূর্বাহ্ন - Reply\nভাল লাগছে …\nকাজী রহমান জুলাই 5, 2013 at 5:26 পূর্বাহ্ন - Reply\nধন্যবাদ তারিক; আর এই নেন গরম দূপুরের ঝিম ভালোলাগার (B)\nকাজি মামুন জুলাই 5, 2013 at 1:36 পূর্বাহ্ন - Reply\nদুপুর আমারও পছন্দ, দুপুরের নির্জনতা, দুপুরের রৌদ্র।\nদুপুরের কাব্যের জন্য আপনাকে দুপুরের (C) সঙ্গে (D)\nতারিক জুলাই 5, 2013 at 3:00 পূর্বাহ্ন - Reply\n@কাজি মামুন, দুপুরে কফির সঙ্গে ওয়াইন !!! বাহ ভালতো … সাথে (B) এরপর :-[ …\nকাজি মামুন জুলাই 5, 2013 at 1:01 অপরাহ্ন - Reply\nএখনো বাঙ্গাল রয়ে গেছি, তাই ভর দুপুরের আগুন গরমেও কাপের পর কাপ চা-কফি খেয়ে ফেলি (স্যরি, ‘পান করি’ হবে বোধহয়!), সঙ্গে ওয়াইনও চেখে দেখতে ইচ্ছে করে। একদম কোন সিস্টেম না মেনেই। কি করব, বাঙ্গাল-পনা আর তার অবিচ্ছেদ্য অনুষঙ্গ আদেখলেপনা এখনো ছাড়তে পারিনি যে! পশ্চিমি স্টাইল সবার পুরো আয়ত্তাধীন হয়ে যাবে, তেমনটা আশা করা কি ঠিক? কি বলেন?\nএকটা কথা, খাটি বাঙ্গাল কিন্তু চা-কফি-ওয়াইন পান করে না, বরং পেট-পুরে খায়, অনেকটা গরম ভাতের মত করেই। কি করা, বলুন?? বাঙ্গালী বাঙ্গালই রয়ে গেল, হাজার চেষ্টা করেও তাদের পশ্চিমি করা গেল না! অ-ভাগা বাঙ্গালী!\nকাজী রহমান জুলাই 5, 2013 at 5:18 পূর্বাহ্ন - Reply\nআমি বরং ঠান্ডাটাই নিয়ে ফেলি আগে, কফি নিলে ঝিম কেটে যেতে পারে :))


Know how to file IT return on your own: খেলার ছলেই শিখে নেওয়া যাবে আইটি রিটার্ন ফাইল করার উপায়! জানুন কীভাবে – News18 Bangla\nবাচ্চাদের মধ্যে এই কর সাক্ষরতা বৃদ্ধি করার জন্য সম্প্রতি আয়কর বিভাগ বোর্ড গেম, ধাঁধা এবং কমিক বইয়ের একটি সিরিজ চালু করেছে।\nLast Updated : June 14, 2022, 18:25 IST\nপ্রবীণ নাগরিকদের ট্যাক্স-সেভিং ফিক্সড ডিপোজিট ৭.২৫ শতাংশ পর্যন্ত হারে সুদ\n#নয়াদিল্লি: দেশে থাকার জন্য কর (Tax) দেওয়াটা আবশ্যিক। কিন্তু কর-এর জটিল অঙ্ক বোঝা সবার পক্ষে সম্ভব হয় না। তাই কর বা ট্যাক্সের জটিল অঙ্ক সহজ পদ্ধতিতে বোঝানোর জন্য এক অভিনব উদ্যোগ নিয়েছে কেন্দ্রীয় সরকার। মূলত শিশুদের মধ্যে কর সংক্রান্ত সাক্ষরতা বৃদ্ধি করতেই এই বিশেষ উদ্যোগ। শুধু শিশুদেরই নয়, কর সংক্রান্ত বিভিন্ন সমস্যা সহজে সমাধান করতে সুবিধা হবে বড়দেরও।\nবাচ্চাদের মধ্যে এই কর সাক্ষরতা বৃদ্ধি করার জন্য সম্প্রতি আয়কর বিভাগ বোর্ড গেম, ধাঁধা এবং কমিক বইয়ের একটি সিরিজ চালু করেছে। এর মাধ্যমে তারা মজাচ্ছলে সহজেই শিখে নিতে পারবে কর জমা করার উপায়। আর সেদিক থেকে বলতে গেলে এটা তো জীবনের অত্যন্ত গুরুত্বপূর্ণ একটা কাজ।\nআরও পড়ুন: এক বছরে ১২১ শতাংশ রিটার্ন দিচ্ছে টাটার এই মাল্টিব্যাগার স্টক! রইল বিশেষজ্ঞের পরামর্শ\nআসলে গেম, কমিক বই এবং ধাঁধাগুলির মধ্যে এমন কিছু চরিত্র ও অন্যান্য বৈশিষ্ট্য অন্তর্ভুক্ত করা হয়েছে, যা ছোটদের সঙ্গে সম্পর্কিত। এর মাধ্যমে তারা গুরুত্বপূর্ণ বিষয়গুলি মজা করেই শিখে ফেলতে পারবে। গোয়ায় এই উদ্যোগের সূচনা করলেন অর্থমন্ত্রী নির্মলা সীতারমন। ১৩ জুন অর্থাৎ সোমবার আয়কর দফতর পর পর ট্যুইট এবং ভিডিও পোস্ট করে এই উদ্যোগ নেওয়ার কথা ঘোষণা করেছে। গত ১২ জুন, রবিবার একটি প্রেস বিজ্ঞপ্তিতে পিআইবি জানায়, "সচেতনতামূলক সেমিনার, পাঠ্য ভিত্তিক সাহিত্য এবং ওয়ার্কশপ – এই সবের উর্ধ্বে গিয়ে ‘খেলার মাধ্যমে শেখা’-র পদ্ধতিকেই কর সচেতনতার কাজে লাগানো হবে।\nআর কর সংক্রান্ত সচেতনতা এবং সাক্ষরতা বাড়ানোর এই অভিনব পদ্ধতি গ্রহণ করেছে সেন্ট্রাল বোর্ড অফ ডিরেক্ট ট্যাক্সেস (CBDT)। আসলে আপাতদৃষ্টিতে কর সংক্রান্ত বিষয় অত্যন্ত জটিল বলে মনে হয় হাইস্কুলের পড়ুয়াদের কাছে। আর তা সহজতর করে তোলার জন্য বোর্ড গেমস, ধাঁধা এবং কমিকস নিয়ে এসেছে সিবিডিটি।"\nআরও পড়ুন: সপ্তাহের দ্বিতীয় দিনেও মুখ ভার শেয়ার বাজারের ,সতর্ক হয়ে টাকা লাগান না হলে পা ফস্কাবে\nখেলার ছলেই কর ফাইলের পন্থা শেখার উপায়, আর কী কী সুবিধা রয়েছে? এই উদ্যোগটি শুরু করার জন্য বেশ কয়েকটি বোর্ড গেম, ধাঁধা এবং কমিকসের বই চালু করেছে আয়কর দফতর। প্রাথমিক ভাবে গোটা দেশে ছড়িয়ে থাকা আয়কর অফিসগুলির নেটওয়ার্কের মাধ্যমেই এই সমস্ত জিনিস বিতরণ করা হবে স্কুলগুলিতে। শুধু তা-ই নয়, এই সব বোর্ড গেম, ধাঁধা, কমিকসের বইগুলি বইয়ের দোকানের মাধ্যমে বিতরণ করার বিষয়েও ভাবনা-চিন্তা চলছে।\nসাপ-সিঁড়ি খেলার মাধ্যমেই কর সচেতনতার পাঠ: ট্যাক্স বা কর সংক্রান্ত বিষয় এবং আর্থিক লেনদেনের ক্ষেত্রে ভালো ও খারাপ অভ্যাসগুলিকে চিহ্নিত করতে সাহায্য করে এই বোর্ড গেমটি। একটি প্রেস বিজ্ঞপ্তিতে অর্থ মন্ত্রকের পক্ষ থেকে জানানো হয় যে, এই খেলাটি খুবই সহজ এবং শিক্ষামূলক। এর মাধ্যমে ভালো অভ্যাসগুলোকে চিহ্নিত করে সিঁড়ি বেয়ে উপরে উঠিয়ে পুরস্কৃত করা হয়। আর খারাপ অভ্যাসগুলোকে সাপের মাধ্যমে শাস্তি দেওয়া হয়।\nভারতের নির্মাণ: বুনিয়াদি কাঠামো এবং সামাজিক প্রকল্পের ভিত্তিতে ৫০টি মেমোরি কার্ড ব্যবহার করে এই খেলাটি কর প্রদানের গুরুত্ব বুঝতে সাহায্য করে। এই খেলাটি যে বার্তা দেয়, সেটি হল – কর দান হল সহযোগিতামূলক প্রকৃতির, প্রতিযোগিতামূলক নয়।\nডিজিটাল কমিক বই: শিশু এবং তরুণ প্রজন্মের মধ্যে আয় এবং কর দানের ধারণা সম্পর্কে সচেতনতা বাড়াতে লট পট কমিকস (Lot Pot Comics)-এর সঙ্গে হাত মিলিয়েছে আয়কর বিভাগ। সচেতনতা সংক্রান্ত বার্তা দেওয়ার জন্য জনপ্রিয় কার্টুন চরিত্র মোটু-পাতলুর হাড়ে সুড়সুড়ি দেওয়া সংলাপগুলিকেই বেছে নেওয়া হয়েছে।\nইন্ডিয়া গেট – 3D পাজল: ইন্ডিয়া গেট ৩ডি পাজল গেমটিতে মোট ৩০টি টুকরো রয়েছে। প্রতিটি টুকরোর মধ্যে কর ও করদান প্রক্রিয়া সংক্রান্ত বিভিন্ন শর্তাবলী এবং তথ্য রয়েছে। এই ৩০টি টুকরো ঠিকঠাক ভাবে সাজিয়ে-গুছিয়ে জুড়ে নিলে ইন্ডিয়া গেটের একটি ত্রিমাত্রিক কাঠামো তৈরি হবে। যার মাধ্যমে এই বার্তাটি দেওয়া হবে যে, করের মাধ্যমেই ভারতবর্ষ তৈরি হয়েছে।\nপিআইবি-র প্রেস বিজ্ঞপ্তিতে বলা হয়েছে, এই উদ্যোগ শুরু করার মাধ্যমে অর্থমন্ত্রী নির্মলা সীতারামন গত শনিবার গোয়ার পানাজিতে আজাদি কা অমৃত মহোৎসব-এর সমাপ্তি অনুষ্ঠানে অর্থনৈতিক এবং কর সংক্রান্ত সচেতনতা বৃদ্ধি করার জন্য যোগাযোগ এবং প্রচার পণ্যগুলির একটি সিরিজ চালু করেছেন। আগামী ২৫ বছরকে তিনি অমৃতকাল বলে আখ্যা দিয়ে তিনি বলেন যে, নতুন ভারত নির্মাণে প্রধান ভূমিকা পালন করবে দেশের যুব সম্প্রদায়। অনুষ্ঠানে উপস্থিত বাছাই করা স্কুলগুলির ছাত্র-ছাত্রীদের মধ্যে এই গেমের প্রথম সেট বিতরণ করেছেন অর্থমন্ত্রী।\nসরকারি তথ্য অনুযায়ী, ২০১৯-২০২০ আর্থিক বর্ষে ১৩৬ কোটি ভারতীয়ের মধ্যে মাত্র ৮ কোটি মানুষ আয়কর প্রদান করে। এই ৮ কোটির মধ্যে সাধারণ জনগণ থেকে শুরু করে কর্পোরেট-সহ সমস্ত কোম্পানিগুলি রয়েছে। দেশে আয়কর নিয়ে জনগণের মধ্যে সচেতনতা বৃদ্ধি করতে এই অভিযান চালু করা হয়।\nFirst published: June 14, 2022, 18:23 IST


RCB-র জন্যই কি বদলে গেছে ম্যাক্সওয়েলের ভাগ্য! কোহলিকেই কৃতিত্ব দিলেন লারা - What has changed Maxwell's fortunes for RCB! Lara gave credit to Kohli, Bangla News\nবাংলা নিউজ > ময়দান > আইপিএল-2022 > RCB-র জন্যই কি বদলে গেছে ম্যাক্সওয়েলের ভাগ্য! কোহলিকেই কৃতিত্ব দিলেন লারা\nবিরাট কোহলি ও গ্লেন ম্য়াক্সওয়েল (ছবি:আইপিএল)\nRCB-র জন্যই কি বদলে গেছে ম্যাক্সওয়েলের ভাগ্য! কোহলিকেই কৃতিত্ব দিলেন লারা\n১ মিনিটে পড়ুন . Updated: 30 Sep 2021, 10:30 PM IST\nবর্তমানে রয়্যাল চ্যালেঞ্জার্স ব্যাঙ্গালোরের হয়ে দারুণ খেলছেন তিনি। এমন অবস্থায় ম্যাক্সওয়েলের পুরানো ফর্মের কথা তুলে বর্তমানের সঙ্গে তুলনা করলেন ব্রাযান লারা। ম্যাক্সকে নিয়ে বলতে গিয়ে বিরাট কোহলির কথাও জানালেন লারা।\n‘২০১৯ এবং ২০২০ মরশুমে তিনি খুব খারাপ ফর্মে ছিলেন। তিনি শুধু পঞ্জাব কিংসের জন্য নয়, অন্য দলের জন্যও খারাপ পারফরমেন্স করছিলেন। মনে হয়েছিল তার আইপিএল ক্যারিয়ার হয়তো শেষ।’ গ্লেন ম্যাক্সওয়েল নিয়ে এমনই মন্তব্য করলেন ওয়েস্ট ইন্ডিজের কিংবদন্তি ক্রিকেটার ব্রায়ান লারা। আসলে চলতি মরশুমে দারুণ ফর্মে রয়েছেন অজি ক্রিকেটার ম্যাক্সওয়েল। বর্তমানে রয়্যাল চ্যালেঞ্জার্স ব্যাঙ্গালোরের হয়ে দারুণ খেলছেন তিনি। এমন অবস্থায় ম্যাক্সওয়েলের পুরানো ফর্মের কথা তুলে বর্তমানের সঙ্গে তুলনা করলেন ব্রায়ান লারা। ম্যাক্সকে নিয়ে বলতে গিয়ে বিরাট কোহলির কথাও জানালেন লারা।\nব্রায়ান লারা ম্যাক্সওয়েলের ফর্মে ফেরার জন্য বিরাট কোহলিকে কৃতিত্ব দিলেন। তিনি বললেন, ‘এখানে আমি একজনকে কৃতিত্ব দেব এবং তিনি হলেন বিরাট কোহলি। আপনি কি ভাবতে পারেন যে এত খারাপ ফর্ম থাকা সত্ত্বেও, আপনি বিরাট কোহলির কাছ থেকে একটি কল পাবেন, যে আপনাকে আরসিবিতে যোগ দিতে বলবে? আমি মনে করি এ কারণেই গ্লেন ম্যাক্সওয়েলের আত্মবিশ্বাস অনেক বেড়ে গেছে এবং কখনও কখনও আপনার এই ধরণের জিনিসগুলির প্রয়োজন হয়।’\nগ্লেন ম্যাক্সওয়েল রাজস্থান রয়্যালসের বিরুদ্ধে ম্যাচে দুর্দান্ত হাফ সেঞ্চুরি করেছেন। তিনি ৩০ বলে ছয়টি চার ও একটি ছক্কার সাহায্যে অপরাজিত ৫০ রান করেন। তিনি তার ইনিংসের কারণে আরসিবিকে চমকপ্রদ জয় এনে দিয়েছিলেন। চলতি মরশুমে নিজের ফর্ম নিয়ে বলতে গিয়ে বিরাট কোহলির দলের প্রশংসা করেন গ্লেন ম্যাক্সওয়েল। তিনি বলেন, ‘এখানে আসার পর থেকে আমি ভালো অনুভব করছি, প্রশিক্ষণের সময় এবং প্রশিক্ষণের বাইরেও নিজেকে একটি সুন্দর রুটিনে নিয়ে এসেছি, আমার মনে হচ্ছে এটি সত্যিই আমার জন্য ক্লিক করছে। আমার সামনের সকল পরিস্থিতির সাথে খাপ খাইয়ে নিয়ে ও মাঝখানে পারফর্ম করে ভালো লাগলো।’\nম্যাক্সওয়েল আরও জানান, ‘আমি মনে করি না যে এটি অন্য কোন ফ্র্যাঞ্চাইজির থেকে খুব একটা আলাদা। এটি একটি গ্রুপ হিসাবে আমরা তৈরি করেছি। একদল ছেলেরা যারা বিভিন্ন দিকে ভিন্ন কাজ করে এবং একজন নির্দিষ্ট খেলোয়াড়ের উপর নির্ভর করে থাকেনা। সকলেই কিছুনা কিছু করছে, এবং এখন পর্যন্ত এটি একটি উপভোগ্য দল মনে হচ্ছে।’\nroyal challengers bangalore virat kohli Brian Lara Glenn Maxwell


মিয়ামিতে জাতীয় গড় দিয়ে একজন রিয়েল্টার কত উপার্জন করে - বেতন\nকিভাবে কাউকে ফোন করবেন এবং আপনার নাম্বার লুকাবেন\nলোকেরা আমার আইফোনে আমাকে শুনতে পারে না\nআমি কিভাবে আমার আইফোন বন্ধ করব?\nআমি আমার আইফোনে সীমাবদ্ধতা খুঁজে পাচ্ছি না\nআইপ্যাড ওয়াইফাই এর মাধ্যমে ইন্টারনেটের সাথে সংযুক্ত নয়\nমিয়ামিতে একজন রিয়েলটার কত টাকা আয় করে? - সব এখানে\nমধ্যে রিয়েল এস্টেট এজেন্ট মিয়ামি গড় বার্ষিক বেতন উপার্জন $ 78,715 ডলার । বেতন সাধারণত শুরু হয় $ 30,390 এবং পর্যন্ত যান $ 169,162 ।\nএকজন রিয়েলটার কত উপার্জন করে?\nএজেন্টরা যে পরিমাণ উপার্জন করে তার উপর নির্ভর করে তারা কতগুলি লেনদেন সম্পন্ন করে, দালালকে দেওয়া কমিশন এবং পৃষ্ঠপোষক দালালের সাথে তাদের বিভক্তির উপর।\nঅধিকাংশ রিয়েল এস্টেট এজেন্ট প্রথম বছর তারা শুরুতে সামান্য উপার্জন করে , প্রধানত কারণ তারা সবকিছু শিখতে চেষ্টা করে একটি গ্রাহক ভিত্তি তৈরি করার সময় । যেসব এজেন্টরা ব্যবসা শুরু করে তারা সাধারণত কম বিভক্ত কমিশন পায় (প্রথম বছরের এজেন্টের জন্য দালালকে প্রদত্ত কমিশনের প্রায় ৫০% আয় করা অস্বাভাবিক নয়)।\nরিয়েল এস্টেট এজেন্ট হওয়া ব্যবসা চালানোর মতো। এটি একটি ব্যবসা তৈরি করতে সময় এবং প্রচুর প্রচেষ্টা লাগে। শুরুতে, আপনাকে কঠোর পরিশ্রম করতে হবে এবং আপনার আরাম অঞ্চল থেকে বেরিয়ে আসতে হবে। একবার আপনি যখন ব্যবসাটি তৈরি করবেন এবং ক্লায়েন্ট পাবেন, তখন ব্যবসাটি আপনার কাছে আসবে এবং আপনাকে ব্যবসার জন্য ততটা প্রচেষ্টা করতে হবে না।\nযুক্তরাষ্ট্রে প্রায় এক মিলিয়ন রিয়েল এস্টেট এজেন্ট রয়েছে। আয়ের পরিসংখ্যান খুব বিভ্রান্তিকর হতে পারে কারণ অনেক খণ্ডকালীন এজেন্ট রয়েছে। 2018 সালে একটি পূর্ণ-সময়ের রিয়েল এস্টেট এজেন্টের মধ্যম আয় ছিল 54,000 ডলারেরও বেশি। যারা প্রতি সপ্তাহে 60 ঘন্টার বেশি কাজ করে তাদের জন্য বছরে আয় $ 87,000 এরও বেশি।\n21 শতাংশের বেশি রিয়েল এস্টেট এজেন্ট বছরে 100,000 ডলারের বেশি উপার্জন করে , যা তা দেখায় রিয়েল এস্টেট এজেন্ট যখন তারা পুরো সময় কাজ করে এবং একটি পরিকল্পনা থাকে তখন তারা প্রচুর অর্থ উপার্জন করতে পারে।\nশীর্ষ প্রযোজকরা গড় রিয়েল এস্টেট এজেন্টের চেয়ে অনেক বেশি উপার্জন করেন। প্রতিটি রিয়েল এস্টেট অফিস শীর্ষ উত্পাদকদের জন্য নিজস্ব মান নির্ধারণ করে, কিন্তু এটি সম্ভবত বলা নিরাপদ যে একজন প্রধান উৎপাদককে যোগ্যতা অর্জনের জন্য মাসে অন্তত একটি বাড়ি বিক্রি করতে হবে। মেগাস্টারগুলি বছরে $ 200,000 এবং আরও বেশি করে।\nএকজন রিয়েলটার রাষ্ট্র দ্বারা কত উপার্জন করে?\nনিউইয়র্ক $ 116,460\nটেক্সাস $ 69,594\nআইডাহো $ 57,674\nরোড আইল্যান্ড $ 65,680\nফ্লোরিডা $ 58,730\nউত্তর ক্যারোলিনা $ 59,920\nওয়াইমিং $ 71,430\nহাওয়াই $ 64,940\nক্যালিফোর্নিয়া $ 59,420\nইলিনয় $ 51,155\nআলাস্কা $ 70,267\nকানেকটিকাট $ 38,580\nমেরিল্যান্ড $ 57,450\nম্যাসাচুসেটস $ 58,760\nকলোরাডো $ 60,990\nকানসাস $ 48,090\nভার্জিনিয়া $ 49,690\nপেনসিলভেনিয়া $ 54,770\nমেইন $ 46,500\nপুয়ের্তো রিকো $ 62,640\nওয়াশিংটন $ 54,630\nনতুন জার্সি $ 51,400\nপশ্চিম ভার্জিনিয়া $ 63,690\nউটাহ $ 51,710\nদক্ষিন ডাকোটা $ 56,860\nআইওয়া $ 52,138\nনেভাদা $ 47,480\nআলাবামা $ 51,250\nউত্তর ডাকোটা $ 64,090\nমিসিসিপি $ 46,380\nঅ্যারিজোনা $ 50,640\nটেনেসি $ 51,100\nইন্ডিয়ানা $ 48,562\nওরেগন $ 49,162\nকলম্বিয়া জেলা $ 45,800\nভারমন্ট $ 56,380\nকেনটাকি $ 46,162\nওকলাহোমা $ 42,290\nসাউথ ক্যারোলিনা $ 42,160\nমিসৌরি $ 48,920\nলুইসিয়ানা $ 35,860\nনতুন মেক্সিকো $ 49,540\nমিশিগান $ 46,160\nনেব্রাস্কা $ 43,610\nজর্জিয়া $ 44,500\nডেলাওয়্যার $ 43,940\nনিউ হ্যাম্পশায়ার $ 46,930\nউইসকনসিন $ 41,080\nমন্টানা $ 44,300\nমিনেসোটা $ 40,870\nওহিও $ 35,190\nআরকানসাস $ 32,725\nএকজন রিয়েল এস্টেট এজেন্টের কমিশন কত এবং এটি কিভাবে প্রদান করা হয়?\nবিক্রেতা এবং তালিকা দালালের মধ্যে তালিকাভুক্তি চুক্তিতে, একটি বিধান সম্পত্তির বিক্রয় মূল্যের উপর ভিত্তি করে প্রদত্ত কমিশনের মোট শতাংশ, সেইসাথে তালিকাভুক্ত দালাল এবং দালালের মধ্যে কমিশনের বিভাজন নির্দিষ্ট করে। ক্রেতা.\nআমাদের অভিজ্ঞতায়, এই শতাংশ থেকে শুরু করে 5-7% । বেশিরভাগ সময়, তালিকা এজেন্ট বিক্রয় এজেন্টের সাথে কমিশন 50/50 ভাগ করে দেয়। লিস্টিং এজেন্ট, সিস্টেমে অংশগ্রহণ করে এমএলএস , আপনি সেলিং এজেন্টের কমিশনের শতাংশ দিতে সম্মত হন।\nরিয়েল এস্টেট এজেন্টরা কি করে?\nসম্পত্তি এবং বাড়ি ক্রয় -বিক্রয়ের সুবিধার্থে রিয়েল এস্টেট এজেন্ট ক্লায়েন্টদের সাথে কাজ করে। সম্পত্তি বিক্রয় এবং ক্রয়ের জন্য যুক্তিসঙ্গত মূল্য নির্ধারণের জন্য রিয়েল এস্টেট এজেন্টরা একটি এলাকায় সম্পত্তি মূল্য এবং অনুরূপ বিক্রয় মূল্য পর্যালোচনা করে।\nযাইহোক, সমস্ত চুক্তি করা সহজ নয়, এবং রিয়েল এস্টেট এজেন্টদের কখনও কখনও দীর্ঘ আলোচনার মাধ্যমে সম্পত্তি হস্তান্তরের সাথে জড়িত সকল পক্ষকে সন্তুষ্ট করতে হয়। একজন রিয়েল এস্টেট এজেন্টের পক্ষে বিক্রয় বা ক্রয়ের জন্য যতটা সম্ভব অর্থ উপার্জন করা সর্বোত্তম, কারণ তারা প্রায়শই সম্পত্তির চূড়ান্ত বিক্রয় মূল্যের উপর ভিত্তি করে কমিশনে কাজ করে।\nএকটি রিয়েল এস্টেট এজেন্ট হওয়ার জন্য একটি রাষ্ট্রীয় লাইসেন্সিং পরীক্ষা নেওয়া প্রয়োজন। রাজ্যগুলির বিভিন্ন পরীক্ষা আছে, তাই রিয়েল এস্টেট এজেন্টদের প্রত্যেকটি রাজ্যে লাইসেন্সপ্রাপ্ত হতে হবে যেখানে তারা অনুশীলন করে। রিয়েল এস্টেট দালালরা কীভাবে সম্পত্তিগুলি সঠিকভাবে তালিকাভুক্ত এবং বিক্রি করতে পারে সে বিষয়ে অতিরিক্ত প্রশিক্ষণ দেবে।\nএকটি ব্রোকারেজ এজেন্সির অধীনে কাজ করার সময় একজন রিয়েল এস্টেট এজেন্টকে তার দালালি এজেন্সির অন্যান্য এজেন্টদের পাশাপাশি তার ক্লায়েন্টদের সাথে ঘনিষ্ঠভাবে কাজ করতে হবে। একটি বাড়ি সফলভাবে বিক্রি করার জন্য, রিয়েল এস্টেট এজেন্টকে আগ্রহী পক্ষগুলিকে তালিকাভুক্ত সম্পত্তিগুলিতে নিয়ে যেতে হবে যাতে তাদের চারপাশে দেখানো যায়।\nএটি আগ্রহী গ্রাহক এবং ক্রেতারা একটি চুক্তি বন্ধ করতে চায় কিনা তা নির্ধারণ করতে দেয়। এই কারণে, একটি রিয়েল এস্টেট এজেন্টকে নিশ্চিত করতে হবে যে একটি সম্পত্তি পরিষ্কার এবং শালীন অবস্থায় রয়েছে। এই অবস্থা বজায় রাখার জন্য, একজন রিয়েল এস্টেট এজেন্টকে সময়ে সময়ে এই সম্পত্তি পরিদর্শন করতে হবে এবং সবকিছু পরীক্ষা করতে হবে।\nএকজন সিভিল ইঞ্জিনিয়ার যুক্তরাষ্ট্রে কত উপার্জন করেন\nএকজন সামরিক ব্যক্তি মার্কিন যুক্তরাষ্ট্রে কত উপার্জন করেন?\nমায়ামিতে একজন উবার ড্রাইভার কত উপার্জন করে?\nএকটি বিমান পাইলট মার্কিন যুক্তরাষ্ট্রে কত উপার্জন করে


দুর্গাপুজোর আবহে বঙ্গবাসীর জন্য সামনে এল বড়সড় খবর! সুখবর নাকি আদতে আরও বড় দুর্যোগের আশঙ্কা? – প্রিয় বন্ধু বাংলা\nহোম > রাজ্য > কলকাতা > দুর্গাপুজোর আবহে বঙ্গবাসীর জন্য সামনে এল বড়সড় খবর! সুখবর নাকি আদতে আরও বড় দুর্যোগের আশঙ্কা?\nপ্রিয় বন্ধু মিডিয়া রিপোর্ট – বিগত বেশ কয়েকবছর ধরে পুজো এবং বৃষ্টিকে হাত ধরাধরি করে আস্তে দেখা গেছে। এবারে ছবিটা হয়ত পাল্টাবে আশা ছিল, কারণ পুজো এবার দেরীতে হচ্ছে। কিন্তু তাতেও শেষ রক্ষা হলনা। গতকাল অর্থাৎ ষষ্ঠীর সকাল থেকেই আকাশের মুখ ভার। একইসাথে আম বাঙালীরও মুখ ভার। কয়েকদিন আগেই অবশ্য আবহাওয়াবিদরা ইঙ্গিত দিয়েছিলেন, পুজোর সময় আকাশ হয়ে থাকবে কালো।\nকারণ মধ্য বঙ্গোপসাগরে সৃষ্ট হওয়া নিম্নচাপ। ক্রমশ এই নিম্নচাপ পায়ে পায়ে বাংলার উপকূলে ঢুকছে ফলে আকাশের রং নীল থেকে ধূসর কালো। কিন্তু এসবের মধ্যেও আশার কথা শোনালেন আবহাওয়াবিদরা। তাঁরা জানিয়েছেন, উপকূলে ঢোকার পরেই নিম্নচাপটি দুর্বল হয়ে পড়বে। তাই জানা গেছে, পুজোয় আপাতত অতিবৃষ্টির হাত থেকে মুক্তি। গত কয়েক দিন ধরেই শোনা যাচ্ছিল, অন্ধ্র থেকে অভিমুখ ঘুরিয়ে ক্রমেই শক্তি বাড়াচ্ছিল নিম্নচাপটি।\nজানা গিয়েছিল, শুক্রবার অতি গভীর নিম্নচাপের চেহারা নিতে পারে সেটি। সোমবার থেকে শুরু হবে দুই 24 পরগনা, দুই মেদিনীপুর জুড়ে অতি ভারী বৃষ্টি। একইসঙ্গে কলকাতাতেও চলবে ভারী বৃষ্টি। ইতিমধ্যেই নির্দেশ গিয়েছিল উপকূলবর্তী অঞ্চলে ফেরি বন্ধ রাখার। মৎস্যজীবীদের সমুদ্রে মাছ ধরতে যেতে বারণ করা হয়। কিন্তু হঠাৎ করেই আবারও আবহাওয়ার পরিবর্তন। শুক্রবার বঙ্গোপসাগরের উপর সৃষ্ট হওয়া নিম্নচাপটি শক্তি বাড়িয়ে সাগরদ্বীপ এবং বাংলাদেশের খেপুপাড়ার মধ্যে দিয়ে স্হলভূমিতে প্রবেশ করবে বলে জানা গেছে।\nফলে ভারী থেকে অতি ভারী বৃষ্টিপাতের সাথে ৫০-৬০ কিলোোমিটার বেগে ঝোড়ো হাওয়া বইবে। তবে নিম্নচাপটি স্থলভাগে ঢুকলেও অতি ভারী বৃষ্টিপাত বা কোন দুর্যোগের সম্ভাবনা থাকবে না বলে জানা গিয়েছে। তবে আবহাওয়াবিদরা যাই বলুন না কেন, করোনার পাশাপাশি এবার বৃষ্টিও যে বাঙালিকে ঘরবন্দী করে ফেলেছে, সেকথা বলাই বাহুল্য।\nএদিকে, বাঙালির দুর্গাপুজোর আবেগ সর্বজনবিদিত। এবারে করোনা আবহে বাইরে বেশি ভিড় না করে বাড়িতে থেকেই পুজো কাটাতে বারেবারেই অনুরোধ করা হচ্ছে প্রশাসনের তরফে। এমনকি দুর্গাপুজোর ভিড় থেকে সংক্ৰমন ছড়ানোর আশঙ্কায় কঠোর পদক্ষেপ নিয়েছে আদালতও। কিন্তু তা সত্ত্বেও, হুজুগে মেতে দুর্গাপুজোয় প্যান্ডেলে ভিড় উপচানো থেকে থামানো যাচ্ছে না বাঙালিকে।\nকিন্তু, যখনই জানা গিয়েছিল পুজোর কটা দিন কার্যত গোটা বাংলা প্রবল বর্ষণে ভাসতে চলেছে – তখন যেন কিছুটা হাঁফ ছেড়ে বেঁচেছিলেন স্বাস্থ্যকর্তারা। কেননা করোনা জুজুতে নাহলেও, বৃষ্টি-অসুরের দাপটে বাধ্য হয়েই আমবাঙালিকে ঘরবন্দী হয়ে থাকতে হত। কিন্তু, বৃষ্টির সেই সম্ভাবনা উড়ে যেতেই, আবার প্যান্ডেলে প্যান্ডেলে উপচে পড়া ভিড়ের আশঙ্কা সব মহলেই। আর তাহলেই পুজো শেষে বাংলার করোনা সংক্রমণের চিত্রটা ঠিক কতটা ভয়াবহ হবে, সেই আশঙ্কাতেই দিন কাটছে সবার।


Published : Tuesday, 31 October, 2017 at 9:14 PM, Count : 283\nরায়হান আহমেদ তপাদার : প্রযুক্তি উত্কর্ষের যুগ এখন। প্রযুক্তির অন্যতম অনুসঙ্গ মোবাইল ফোন। যোগাযোগের দ্রুততম মাধ্যমে পরিণত হয়েছে হয়েছে মোবাইল ফোন। যার বদৌলতে গোটা বিশ্ব এখন হাতের মুঠোয় এসেছে। কিন্তু প্রযুক্তির উপকারী একটি মাধ্যম যখন ক্ষতির কারণ হয়, তখন সেটা ভয়াবহ উদ্বেগের কারণ হয়ে দাঁড়ায়। হাতের মুঠোয় থাকা ফোনটি আজ এমনই উদ্বেগের কারণ হয়ে ওঠেছে। মোবাইলের ভয়ঙ্কর ব্যবহারে আমাদের দেশের কতিপয় স্কুলপড়ুয়া সর্বনাশের সীমায় চলে যাচ্ছে। প্রযুক্তির এ মাধ্যমটি ব্যবহার করে কেউ কেউ বিনোদনের রঙিন আগুনে ঝাঁপ দিচ্ছে। কিছু না বুঝে ওঠার আগেই এ আগুনে পুড়িয়ে ফেলছে মূল্যবান সময় ও মেধা। নিজেকে ঠেলে দিচ্ছে এক অশুভ স্রোতের মাঝে। বেসরকারি এক জরিপ অনুযায়ী, মাধ্যমিক পর্যায়ের শিক্ষার্থীদের মোবাইল আসক্তির পেছনে যে কারণগুলো উঠে আসছে এর মধ্যে অন্যতম হলো সামাজিক যোগাযোগ মাধ্যমের ব্যবহার, ইউটিউবসহ বিভিন্ন রগরগে ওয়েবসাইটে সহজে প্রবেশ ও গেমস। এ আসক্তি আমাদের ভবিষ্যত্ প্রজন্মকে কোথায় নিয়ে যাচ্ছে তা কি আমরা কখনো গভীরভাবে ভেবে দেখেছি? কেন কোমলমতি শিশু-কিশোররা মাদকের মতো মোবাইল আসক্তিতে জড়িয়ে পড়ছে? এ জন্য কি শুধু তারাই দায়ী? নাকি এর পেছনে অন্য কারণও আছে? এসব প্রশ্নের উত্তর খোঁজার সময় এসেছে। একটু খেয়াল করলেই বিষয়গুলো সবার কাছে হাতের রেখার মতোই পরিষ্কার হয়ে যাবে। তার আগে দেখা যাক মোবাইল ব্যবহার মাধ্যমিকের শিক্ষার্থীদের ওপর কোন ধরনের প্রভাব ফেলছে। জরিপ অনুযায়ী, মাধ্যমিকের শিক্ষার্থীরা মোবাইলে সবচেয়ে বেশি সময় ব্যয় করে সামাজিক যোগাযোগ মাধ্যমে বন্ধুদের সঙ্গে আড্ডা দিয়ে। আমাদের দেশে এর অন্যতম হলো ফেসবুক। যেটি সামাজিক যোগাযোগের ইতিহাস বদলে দেয়ার অন্যতম মাধ্যম।\nসারাবিশ্বের সামাজিক যোগাযোগ ব্যবস্থার ক্ষেত্রে নতুন অধ্যায়ের সূচনা করেছে ফেসবুক। এছাড়া স্কাইপি, টুইটার, ফ্লিকার, মাইস্পেস ডায়াসপোরা, অরকুট প্রভৃতি মাধ্যমও সামাজিক যোগাযোগের ক্ষেত্রে বিশেষ ভূমিকা পালন করছে। বিনাখরচে ফেসবুকের সদস্য হয়ে বন্ধু সংযোজন, বার্তা প্রেরণ এবং ব্যক্তিগত তথ্য, ছবি ও ভিডিও আদান-প্রদান করা যায়। লগ-ইন অবস্থায় একজন অন্যজনের সঙ্গে চ্যাট করা, প্রোফাইল দেখা, মেসেজ ও ছবি পাঠানো, ছবিতে মন্তব্য লেখা এবং প্রফাইলে ছবি যুক্ত করতে পারেন। সামাজিক যোগাযোগের এ মাধ্যমের সুফল প্রতিদিন ভোগ করছেন বিশ্বের কোটি কোটি মানুষ। কিন্তু প্রযুক্তির উপকারী এ মাধ্যমটির ব্যবহার আমাদের শিশু-কিশোররা কীভাবে করছে দেখা যাক। জরিপ ও গণমাধ্যমে প্রকাশিত প্রতিবেদন অনুযায়ী দেখা যাচ্ছে, সামাজিক যোগাযোগ মাধ্যম ব্যবহার করে আমাদের শিশু-কিশোরদের একটা বড় অংশই নিজের পায়ে নিজেরা কুড়াল মারছে। দিনের বেলায় তো আছেই তার ওপর রাত জেগে ফেসবুক, ইমু ইত্যাদির অপচর্চার মাধ্যমে নিজেদের শরীর মনকে বিকশিত করছে ভিন্নভাবে। বয়সের চেয়ে যৌন বিষয়ে বেশি পরিণত হয়ে যাচ্ছে। আড়ালে-আবডালে তারা এসবের চর্চাও করছে। পাশাপাশি লেখাপড়ারও বারোটা বাজাচ্ছে। মাধ্যমিকের একজন শিক্ষার্থী যদি রাত ২টা-৩টা পর্যন্ত ফেসবুকে থাকে তাহলে বিষয়টি উদ্বেগের তো বটেই। জরিপ বলছে, এ ধরনের শিক্ষার্থী সামাজিক যোগযোগ মাধ্যমের অপব্যবহার করছে। রাত জেগে তাদের আড্ডার বড় অংশজুড়েই থাকে রগরগে কথাবার্তা। এ কথাবার্তার এক পর্যায়ে নিজেদের অজান্তেই তারা জড়িয়ে পড়ছে বিভিন্ন ধরনের যৌন কর্মকাণ্ডে বন্ধুদের মাঝে বিনিময় করছে নুড ছবি বা ভিডিও। এক পর্যায়ে স্কুল কিংবা কোচিং ফাঁকি দিয়ে লিপ্ত হচ্ছে বাসনা পূরণে। আর এভাবেই সামাজিক যোগাযোগ মাধ্যমের অপব্যবহার করে কোমলমতি শিক্ষার্থীরা নিজেদের সর্বনাশ করছে।\nশুধু সামাজিক যোগাযোগ মাধ্যম নয়; মোবাইলের মাধ্যমে রগরগে ওয়েবসাইটেও সহজে প্রবেশ করছে অপরিণত বয়সের ছেলেমেয়েরা। একটি বেসরকারি সংস্থার জরিপে দেখা গেছে, মোবাইল ব্যবহারকারীদের একটা বড় অংশই এর মাধ্যমে পর্নো দেখে। অনেক সময় এতে আসক্ত হয়ে নিজেরাই নিজেদের নুড ছবি বা ভিডিও ধারণ করে বন্ধুদের সঙ্গে বিনিময় করে। এরপর কখনো বন্ধুত্বের ফাটল ধরলে এ ভিডিও বা ছবিগুলো ইন্টারটের মাধ্যমে ছড়িয়ে দেয়া হয়। এর সত্যতা পাওয়া যায় সম্প্রতি দ্য ইনডিপেনডেন্টের অনলাইনে প্রকাশিত এক প্রতিবেদনে। এতে বলা হয়েছে, অনলাইনে পর্নোগ্রাফি অবাধ হওয়ায় স্কুলের গণ্ডি পেরুনোর আগেই তরুণরা ভয়াবহ এ নেশায় আক্রান্ত হচ্ছে। এ বিষয়ে দেড় হাজারেরও বেশি শিক্ষকের ওপর জরিপ চালানো হয়েছে। তাতে দেখা গেছে, শিক্ষার্থীদের এমন আচরণ সম্পর্কে জানেন দুই-তৃতীয়াংশ বা শতকরা প্রায় ৬২ ভাগ শিক্ষক। তারা বলেছেন, অনলাইন থেকে যৌনতায় আসক্ত শিক্ষার্থীদের মধ্যে প্রতি ছয়জনের একজন হলো প্রাথমিক স্কুলপড়ুয়া বয়সী। যেসব শিক্ষার্থী মোবাইল ফোন ব্যবহার করে, তাদের বিষয়ে গভীর উদ্বেগ প্রকাশ করেছেন শিক্ষকরা। তারা বলেছেন, মোবাইল ফোন ব্যবহার করে এসব শিক্ষার্থী নিজেদের নগ্ন ছবি অনলাইনে ছড়িয়ে দিচ্ছে। যেসব শিক্ষার্থী নরম মনের, শান্তশিষ্ট তাদের এসব ছবি পাঠিয়ে নানাভাবে হুমকি দেয়া হচ্ছে, তাদের যৌন হয়রানি করার জন্য এসএমএস দিচ্ছে। শুধু তা-ই নয়; শিক্ষকরা বলেছেন, ক্লাসের পড়া চলাকালীনও কিছু শিক্ষার্থী মোবাইল ফোন চালায়। সামাজিক যোগাযোগের মাধ্যম ব্যবহার করে তারা অপকর্মও করছে। কেউ কেউ নিজেদের জন্য একটি গ্রুপ তৈরি করেছে। ওই গ্রুপের সদস্যরা অন্যদের রেটেড ছবি গোপনে তুলে তা প্রকাশ করে দিচ্ছে সেই গ্রুপে। আরেকটি গ্রুপ একটি ভুয়া পেজ চালু করেছে। এটা ব্যবহার করে অন্যকে তাদের দলে ভেড়ানোর চেষ্টা করা হচ্ছে বা উত্সাহিত করা হচ্ছে।\nশিশুদের দাতব্য সেবদানকারী প্রতিষ্ঠান বার্নাডো এ ঘটনায় হতাশা প্রকাশ করে বলেছে, ‘সামাজিক যোগাযোগ মাধ্যম, অনলাইন পর্নোগ্রাফি ও অন্য ক্ষতিকর অনলাইন শিশুদের মাথা বিকৃত করে তাদের বিপথে পরিচালিত করতে পারে। এতে তাদের স্বাস্থ্যগত সম্পর্ক ও অন্যান্য ধারণাই পাল্টে যাবে।’\nবিষয়টি নিয়ে উদ্বিগ্ন আমাদের দেশের অভিভাবকরা। তারাও এর প্রতিকার চাচ্ছেন। গেল বছর সরকারি উচ্চ বিদ্যালয়ের প্রধান শিক্ষকদের নিয়ে আন্তর্জাতিক মাতৃভাষা ইনস্টিটিউটে একটি সম্মেলন করে মাধ্যমিক ও উচ্চশিক্ষা অধিদফতর। এতে বক্তব্য রাখতে গিয়ে শিক্ষার্থীদের মোবাইল ফোন ব্যবহারের বর্তমান চিত্র ও ভয়াবহতা তুলে ধরেছেন অনেক সরকারি-বেসরকারি স্কুল কলেজের শিক্ষকরা। তারা বলেন, মোবাইল ফোনের পাশাপাশি ফেসবুকেও আসক্তি বাড়ছে ছাত্রছাত্রীদের। এগুলো শিক্ষার ওপর বিরূপ ও নেতিবাচক প্রভাব ফেলছে। মোবাইল ফোন ব্যবহার স্কুলশিক্ষার্থীদের লেখাপড়ায় কেমন নেতিবাচক প্রভাব ফেলছে, তা নিয়ে লন্ডন স্কুল অব ইকোনমিকসের রিচার্ড মারফি ও লুইস-ফিলিপ বেলান্ড গবেষণা করেন। তারা গবেষণার জন্য ৯১টি ব্রিটিশ শিক্ষা প্রতিষ্ঠানের ১ লাখ ৩০ হাজার শিক্ষার্থীর পরীক্ষার ফল পর্যবেক্ষণ করেন। মোবাইল ফোন ব্যবহার সম্পর্কে ওই শিক্ষা প্রতিষ্ঠানগুলোর বিভিন্ন নিয়ম আছে, যার সঙ্গে ১৬ বছর বয়সী শিক্ষার্থীদের পরীক্ষার ফল তুলনা করে দেখা হয়। এতে বলা হয়েছে, শিক্ষাপ্রতিষ্ঠানে মোবাইল ফোন নিষিদ্ধ করায় শিক্ষার্থীদের পরীক্ষার নম্বর শতকরা ৬.৪ ভাগ বেড়েছে। এছাড়া যেসব শিক্ষার্থীর পরীক্ষার ফল খুব বেশি ভালো নয়, তাদের ক্ষেত্রে নম্বর বেড়েছে ১৪ শতাংশ।\nঅপরদিকে জনপ্রতিনিধি, শিক্ষাবিদ, শিক্ষকরাও শিক্ষার্থীদের মোবাইল ব্যবহারের নেতিবাচক প্রভাব সম্পর্কে বারবার সতর্ক করছেন। মাদকের মতো তরুণ বয়সীরা বর্তমানে মোবাইল ফোনে আসক্ত হয়ে পড়েছে। সমৃদ্ধ বাংলাদেশ ও সুশৃঙ্খল জাতি গঠনে অপ্রাপ্ত বয়সের ছেলেমেয়েদের হাতে মোবাইল ফোন না দেয়ার আহ্বান জানিয়েছে সুশীল সমাজ। মোবাইল ফোনে আসক্ত হয়ে তারা তাদের মেধাকে ধ্বংস করছে, অনৈতিক কাজে জড়িয়ে পড়ছে বলে তিনি মত দেন। ইদানীং প্রজন্মের মধ্যে মোবাইল ফোনের নেশা তৈরি হয়েছে। মোবাইল ফোনের অপব্যবহার ব্যাধির মতো ছড়িয়ে পড়ছে তাদের মধ্যে। এ অপব্যবহারের কারণে কিছু কিছু তরুণ ইভটিজিং, বখাটেপনাসহ বিভিন্ন অপরাধমূলক কর্মকাণ্ডে জড়িয়ে পড়ছে। পড়াশোনা বাদ দিয়ে তারা গভীর রাতে ফোনালাপে ব্যস্ত থাকছে। এ ব্যাপারে সতর্ক থাকতে অভিভাবকদের অনুরোধ জানাচ্ছেন বিজ্ঞজনেরা।\nশিশু-কিশোরদের মোবাইল ফোন ব্যবহারের ক্ষতিকর দিকগুলো নিয়ে ভাবার সময় এসেছে। ফেসবুকসহ অন্যান্য সামাজিক যোগাযোগ মাধ্যমের প্রতি অতিমাত্রায় ঝুঁকে পড়ায় ছাত্রছাত্রীরা লেখাপড়ায় অমনোযোগী হয়ে পড়ছে বলেও শিক্ষাবিদদের অভিমত। মোবাইল আসক্তি যে শিক্ষার্থীদের পড়ালেখা বা নৈতিক স্খলন ঘটাচ্ছে শুধু তাই নয়; তাদের মানসিক ও স্বাস্থ্যের ওপরও যথেষ্ট প্রভাব ফেলছে। মনোবিজ্ঞানীদের মতে, মোবাইলে আসক্ত শিশুদের মস্তিষ্কের বিকাশ হচ্ছে অন্যভাবে। তাদের চিন্তাজুড়ে থাকছে ফেসবুক, ইমো, ভাইভার, স্কাইপের আবেগ অথবা গেমসের নানা চরিত্র। এ ধরনের আসক্তিতে জড়িয়ে একদিকে যেমন তাদের নৈতিক অবক্ষয় হচ্ছে, অন্যদিকে নানা ধরনের গেমসের চরিত্রে নিজেকে আবিষ্কার করতে গিয়ে জড়াচ্ছে অপরাধে; এমনকি প্রাণও বিসর্জন দিচ্ছে। ব্লু হোয়েল গেমসটি এর অন্যতম উদাহরণ। এ জন্য প্রতিটি মা-বাবার উচিত শিশুদের প্রযুক্তির হাতে ছেড়ে না দিয়ে পর্যাপ্ত দেখাশোনা করা, তাদের সঙ্গে সময় কাটানো, গঠনশীল আলোচনা করা।\nবিশেষ করে স্কুলপড়ুয়াদের মোবাইলের অপব্যবহারের জন্য মূলত কারা দায়ী, সে দিকটিও আলোচনা করা প্রয়োজন। এক কথায় বলা যেতে পারে, এ জন্য শিশু-কিশোররা যতটা দায়ী তারচেয়ে বেশি দায়ী অভিভাবকরা। কারণ তারা প্রয়োজনের তাগিদেই হোক অথবা অতিরিক্ত স্মার্ট বানাতেই হোক সন্তানদের হাতে স্মার্টফোন তুলে দিয়েই দায় সারছেন। তারা কখনো খোঁজ রাখছেন না তাদের সন্তানরা এ ফোনটির সঠিক ব্যবহার করছে কি-না। আমাদের মনে রাখতে হবে, শিশু-কিশোরদের সামনে আজ প্রযুক্তির অনেক মাধ্যম আগ্রাসনের হাতছানি দিচ্ছে। তারা নিজেদের অজান্তেই তথ্যপ্রযুক্তির অপব্যবহার করে মেধা-চরিত্রের বারোটা বাজাচ্ছে। আবেগের ওপর ভর করে চলা শিশু-কিশোররা প্রযুক্তির ভালোমন্দ সম্পর্কে অনেক কিছুই জানে না। তারা জানে না একটি ভুলই সারা জীবনের কান্না হতে পারে। তাই প্রযুক্তির আগ্রাসনের করাল গ্রাস থেকে রক্ষার জন্য এ বিষয়গুলো নিয়ে তাদের পরিষ্কার করে বোঝাতে হবে। তাদের বোঝাতে হবে, বাস্তবে তামিল সিনেমার নায়ক-নায়িকা হওয়া সম্ভব নয়। আজ যদি বিষয়টি আমরা আমলে না নিই, তাহলে আগামীতে এ সমস্যা আরও প্রকট হবে, যা আমাদের ভবিষ্যত্ প্রজন্মকে ধ্বংসের দিকে নিয়ে যাবে।


মুজিব নগর সরকার গঠন করার মূল উদ্দেশ্য কি ছিল? ~ পড়াশোনা - ই-নলেজ\nমুজিব নগর সরকার গঠন করার মূল উদ্দেশ্য কি ছিল?\n24 অক্টোবর 2019 "পড়াশোনা" বিভাগে জিজ্ঞাসা করেছেন ♕জামিনুল রেজা (পন্ডিত) (12,345 পয়েন্ট)\n12 নভেম্বর 2019 বন্ধ করেছেন মো অনিক 17 বার প্রদর্শিত\nলিংক রুটঃ /10571/\nলিংক রূটঃ .'/10571/'.\nমুজিব নগর সরকার গঠন করার মূল উদ্দেশ্য ছিল মুক্তিযুদ্ধ পরিচালনা।।\n24 অক্টোবর 2019 উত্তর প্রদান করেছেন ♕জামিনুল রেজা (পন্ডিত) (12,345 পয়েন্ট)\n12 নভেম্বর 2019 নির্বাচিত করেছেন মো অনিক\nমুজিব নগর নামকরণ কে করেন?\n11 নভেম্বর 2019 "সাধারণ জ্ঞান" বিভাগে জিজ্ঞাসা করেছেন ♕জামিনুল রেজা (পন্ডিত) (12,345 পয়েন্ট)\nবৈদ্যনাথ তলার নাম মুজিব নগর রাখেন কে?\n18 অক্টোবর 2019 "সাধারণ জ্ঞান" বিভাগে জিজ্ঞাসা করেছেন RIHAN AFREEN (বিশারদ) (3,719 পয়েন্ট)\nএসডিজির মূল উদ্দেশ্য কী? [জ্ঞান]?\n15 অগাস্ট 2020 "পড়াশোনা" বিভাগে জিজ্ঞাসা করেছেন Ahsani Priya (বিশারদ) (3,819 পয়েন্ট)\nএসডিজির মূল উদ্দেশ্য কী?\nগঠন ও উদ্দেশ্য ভেদে কম্পিউটারকে কয় ভাগে ভাগ করা যায়?\n31 জুলাই 2020 "কম্পিউটার" বিভাগে জিজ্ঞাসা করেছেন মোঃ নুর আলম (বিশারদ) (3,563 পয়েন্ট)


কালো চুলের জন্য এই 13 হাইলাইটেড স্টাইলগুলি সহ রঙিন ক্রেজি যান - হাইলাইটস\nকালো চুলের জন্য এই 13 হাইলাইটেড স্টাইলগুলি সহ রঙিন ক্রেজি যান\nপ্রধান হাইলাইটস কালো চুলের জন্য এই 13 হাইলাইটেড স্টাইলগুলি সহ রঙিন ক্রেজি যান\nআপনার কালো চুলের স্টাইল আপ করতে চান? তারপরে কালো চুলের জন্য এই হাইলাইটগুলি দিয়ে আপনার লকগুলি আরও কিছু রঙ দেওয়ার চেষ্টা করুন।\nজেট কালো চুল সবসময় নিজেরাই মজাদার, তবে এতে কিছু অতিরিক্ত রঙ এবং স্টাইল যুক্ত করা আপনার গা dark় লকগুলিকে চটকদার রঙের একটি পপ দেয়। আপনি যদি আপনার স্টাইলটি আপগ্রেড করতে চান তবে এই সেক্সি এবং খেলাধুলার হাইলাইট শৈলীর চেষ্টা করুন। কালো চুলের জন্য এই হাইলাইটগুলি আপনার পিচ-কালো তালগুলিতে একটি পশ এবং চটকদার চেহারা যুক্ত করে এবং আপনার স্টাইলকে প্রান্ত দেয়। একটি মজাদার এবং ফ্লার্ট চেহারার জন্য হাইলাইটগুলি সহ আপনার কালো চুলগুলি মশলা করার জন্য প্রস্তুত হন:\n13 টির জন্য চুলের হাইলাইটগুলি যা আপনার চেষ্টা করা দরকার\nভাইব্র্যান্ট নিয়ন রঙগুলি আপনার কালো চুলকে রঙের ফেটে দেয়।\n1. নিয়ন রঙ\nএই নিয়ন রঙিন রঙের সাথে আপনার চুলগুলিকে বৈদ্যুতিক রঙের উত্সাহ দিন। আপনি যদি সাহসী এবং চিত্তাকর্ষক চেহারা চান তবে কিছু রঙিন এক্সটেনশনের মাধ্যমে এটি কালো চুলের জন্য নিখুঁত হাইলাইটগুলি।\nছোট, স্বর্ণকেশী হাইলাইটগুলি আপনার কালো লকগুলিতে অ্যাকসেন্ট হিসাবে কাজ করে।\nআপনি ছোট স্বর্ণকেশী স্ট্র্যান্ড বা চুলের বড় স্বর্ণকেশী বিভাগগুলি চান তা আপনার কালো চুলের চেয়ে নাটকীয় বৈপরীত্য দেয়। কালো এবং স্বর্ণকেশী চুল একটি ক্লাসিক হাইলাইটেড চেহারা যা রক করা ঠিক মজাদার। আপনার লকগুলি অবশ্যই কালো চুলের জন্য এই স্বর্ণকেশী হাইলাইটগুলির সাথে বড় এবং প্রাণবন্ত দেখাবে।\nএই মিষ্টি রঙের সাথে আপনার চুলগুলিকে আই ক্যান্ডিতে পরিণত করুন।\nচিনির মতো মিষ্টি লকগুলি চান? তারপরে কিছু ক্যারামেল রঙিন হাইলাইট ব্যবহার করে দেখুন! কালো চুলের জন্য এই হাইলাইটগুলি এত সিল্কি মসৃণ দেখায়, আপনি অবশ্যই সেগুলিতে নিযুক্ত হন।\nএই নরম মাউভ রঙটি কালো লকগুলি সহ পুরোপুরি কাজ করে।\nএই উদ্দীপনা এবং মজাদার রঙটি আপনার কালো চুলকে রঙের একটি অতিরিক্ত পপ দেয়। একটি গভীর গোলাপী বা মাউভ রঙের পোশাক যে কোনও দৈর্ঘ্যের কালো চুলকে আপ করে। এই ফ্রিংজি পিক্সি চেহারা পেতে, আপনার চুলগুলি দিয়ে কেবল ঝাঁকুনি করুন বিআইজি হেড টিআইজিআই স্মল টক 3-ইন-1 ক্রিম দ্বারা আপনাকে চুলের অতিরিক্ত পরিমাণ এবং বেধ দিতে।\nবিআইজি হেড টিআইজিআই স্মল টক 3-ইন-1 ক্রিম দ্বারা\nনরম বাদামী রঙ আপনার কালো চুলকে নতুন স্তরে নিয়ে যেতে পারে।\nবাদামী হাইলাইটযুক্ত কালো চুলের রঙের কেবল একটি স্পর্শ রয়েছে যা আপনার চেহারাটিকে ভিড় থেকে আলাদা করে তুলবে। কালো চুলের উপর এই সূক্ষ্ম বাদামি হাইলাইটগুলি একটি ছোট তবে চলন্ত বিবৃতি দেয় যা আপনার চুলে অতিরিক্ত আগ্রহ যুক্ত করে।\nএকটি দৃষ্টিনন্দন ব্রেকড লুক দিয়ে আপনার হাইলাইটগুলি প্রদর্শন করুন।\nযদি আপনার কালো চুলের হাইলাইট থাকে তবে আপনার চুলের স্টাইল দিয়ে খেলে সেগুলি সাজুন। উপরের মত একটি মুকুট ব্রেড আপনার হাইলাইটগুলি প্রদর্শন করার জন্য একটি মজাদার এবং বিস্তৃত উপায়। যখন আপনি আপনার চুল বোরিং শেষ করেন, তখন উড়াল দিয়ে ডোভ স্টাইল + কেয়ার অতিরিক্ত হায়ারস্প্রে রাখুন ।\nআপনার কালো চুলগুলিতে স্বর্ণকেশী এবং হালকা বাদামী রঙের মতো প্রাকৃতিক রঙের মিশ্রণটি করুন।\nআপনার কালো চুলের সাথে একটি অ্যারের রঙ মিশিয়ে দেওয়া আপনার চুলকে আরও মাত্রা দেয়। আপনার কালো চুলের মধ্যে blondes এবং browns এর একটি ককটেল আপনার স্টাইল মশালার সঠিক উপায়।\nছোট, গা brown় বাদামী রঙের স্ট্র্যান্ডগুলি আপনার কালো চুলকে কেবল রঙের ইঙ্গিত দেয়।\n8. গা Brown় বাদামী\nকালো চুলের উপর গা brown় বাদামী হাইলাইটগুলি আপনার চুলকে রঙের কিছুটা স্পর্শ দিতে পুরোপুরি কাজ করে। আপনি যদি আরও বিনয়ী চেহারা নিয়ে যাচ্ছেন, তবে আমরা কালো চুলের জন্য এই হাইলাইটগুলি চেষ্টা করে দেখার পরামর্শ দিই।\nএকটি ক্লাসিক ওম্বব্রাইট হাইলাইট কালো চুলের সাথে আশ্চর্যজনকভাবে কাজ করে।\nওম্ব্রির স্টাইলগুলি হেয়ারস্টাইল বিশ্বে একটি বিশাল প্রধান আকারে পরিণত হয়েছে এবং এটি অবশ্যই আমাদের প্রিয় চুলের হাইলাইট চেহারা। এটি একটি ক্লাসিক, কালজয়ী শৈলীতে পরিণত হয়েছে যা আপনার চুলকে রঙিন জলপ্রপাতে রূপান্তরিত করে, এবং আমরা একে একে একে একে পছন্দ করি।\nএকটি গভীর মেহগনি রঙ কালো চুলের দিকে আকর্ষণীয় দেখায়।\nএকটি গভীর, মেহগনি বাদামী রঙ কালো চুলের সাথে মিশ্রিত করা আরও সূক্ষ্ম তবু মার্জিত বর্ণনটির জন্য যাওয়ার অন্য উপায়।\nআপনার bangs মারা দ্বারা আপনার চুল সঙ্গে কিছু মজা করুন।\n১১. হাইলাইট ব্যাংস\nআপনি যদি নিজের চেহারার সাথে সত্যই সাহসী হতে চান তবে আপনার ঠুংচি হাইলাইট করার চেষ্টা করুন। আপনার চুলের মধ্যে কিছু রঙ মিশ্রিত করার এটি একটি সহজ উপায়, যদি আপনি নিজের মাথাটা পুরোপুরি মরার মতো মনে করেন না, এবং এটি দেখতে খুব মজাদার এবং চটকদার দেখাচ্ছে।\nকীভাবে আপনার চুলে ডোনট বান লাগানো যায়\nঅবার্ন হাইলাইটগুলি আপনার চুলে রঙ যুক্ত করার একটি সূক্ষ্ম উপায়।\nএকটি ভেলভেটি আবার্ন রঙের চুল পুরোপুরি কালো চুলের সাথে। এই দুরন্ত সুরটি আপনার চুলগুলিকে আরও প্রাকৃতিকভাবে হাইলাইট করা চেহারা দেয় এবং আপনাকে গুমোট এবং সেক্সি চেহারা দেয়।\nগভীর, লাল হাইলাইটগুলি আপনার কালো চুলগুলিকে চটকদার প্রান্ত দেয়।\nকালো চুলের লাল হাইলাইটগুলি মন্ত্রমুগ্ধকর এবং চটকদার দেখায়। লাল এবং কালো চুল আপনার অদ্ভুত চেহারা আপগ্রেড করার জন্য দুর্দান্ত স্টাইল। লাল হাইলাইট সহ কালো চুলগুলি আপনার চুল সাজাতে পোষ্য উপায় এবং আপনি যদি রঙটি দীর্ঘস্থায়ী করতে চান তবে এটি দিয়ে ধুয়ে ফেলুন TRESemmé কেরাতিন স্মুথ কালার শ্যাম্পু এবং কেরাতিন স্মুথ কালার কন্ডিশনার ।\nTRESemmé কেরাতিন স্মুথ কালার কন্ডিশনার\nআপনার যদি আপনার পরবর্তী হাইলাইট শৈলীর জন্য আরও অনুপ্রেরণার প্রয়োজন হয় তবে চেক আউট করুন আমাদের প্রিয় ক্যারামেল স্টাইলগুলি হাইলাইট করে ।\nদীর্ঘ সূক্ষ্ম চুলের জন্য সেরা চুলের স্টাইল\nব্লিচড চুলের জন্য সেরা শ্যাম্পুটি কী\nকীভাবে অগোছালো পনিটেল বানাবেন\nহালকা বাদামী সঙ্গে গা brown় বাদামী চুল\nওয়েভির চুলের ধরণের উপর সংজ্ঞায়িত ওয়েভস কীভাবে তৈরি করবেন


আন্দোলন স্থগিতের সিদ্ধান্ত প্রত্যাখ্যান করে ফের মিছিল\n/ বাংলাদেশ / আন্দোলন স্থগিতের সিদ্ধান্ত প্রত্যাখ্যান করে ফের মিছিল\nআন্দোলনকারী শিক্ষার্থী ও চাকরিপ্রার্থীদের একাংশ\nসরকারের আশ্বাসের বিপরীতে কোটা সংস্কারের দাবিতে আন্দোলন স্থগিতের সিদ্ধান্ত প্রত্যাখ্যান করেছে আন্দোলনকারীদের একটি পক্ষ। তারা মঙ্গলবার ফের বিক্ষোভ মিছিল করেছে। কয়েক শ’ শিক্ষার্থী ও চাকরিপ্রার্থীদের মিছিলটি সকালে ঢাকা বিশ্ববিদ্যালয়ের কেন্দ্রীয় লাইব্রেরির সামনে থেকে রোকেয়া হলের সামনে দিয়ে টিএসসি হয়ে রাজু ভাস্কর্যের সামনে এসে জড়ো হয়। এ সময় তারা রাজু ভাস্কর্যের সামনে কোটা সংস্কারের দাবিতে স্লোগান দিতে থাকেন।\nবেলা সাড়ে ১১টার দিকে আন্দোলনকারীদের কেন্দ্রীয় কমিটির কয়েকজন এই পক্ষটিকে মিছিল না করার অনুরোধ জানান। সরকার শেষ পর্যন্ত কী করে, তা দেখে পরবর্তী সিদ্ধান্ত নেওয়ার অনুরোধ জানান তারা। তবে সেই অনুরোধ শেষ পর্যন্ত উপেক্ষা করে মিছিল শুরু করে আন্দোলনকারীদের একটি পক্ষ।\nবৈঠকের পর বাংলাদেশ সাধারণ ছাত্র অধিকার সংরক্ষণ পরিষদের আহ্বায়ক হাসান আল মামুন সচিবালয়ে সাংবাদিকদের জানান, তারা সরকারের আশ্বাসের পরিপ্রেক্ষিতে ৭ মে পর্যন্ত আন্দোলন স্থগিত করছেন। তিনি বলেন, সরকারের সঙ্গে বৈঠকে আন্দোলনের সময় গ্রেফতার হওয়া সবাইকে মুক্তি দেওয়া বিষয়ে সিদ্ধান্ত হয়েছে।\nতবে আন্দোলন স্থগিতের সিদ্ধান্ত প্রত্যাখ্যান করে অবস্থান কর্মসূচি চালিয়ে যাওয়ার ঘোষণা দেয় আন্দোলনকারীদের একটি অংশ। সোমবার রাতে শাহবাগ, ঢাকা বিশ্ববিদ্যালয়ের রোকেয়া হল ও বাংলা একাডেমি এলাকায় অবস্থান নিয়ে তারা স্লোগান দিতে থাকে।\nওই অংশটিই মঙ্গলবার সকাল থেকে প্রথমে বিশ্ববিদ্যালয়ের কেন্দ্রীয় লাইব্রেরি ও পরে রাজু ভাস্কর্যের সামনে জড়ো হয়। কেন্দ্রীয় কমিটির যুগ্ম আহ্বায়ক মো. আতাউল্লাহ বলেন, ‘কেন্দ্রীয় কমিটির মধ্যে কোনো বিভাজন নেই। আমরা আন্দোলনকারীদের বোঝাচ্ছি, অন্তত ৭ মে পর্যন্ত তারা যেন আন্দোলন স্থগিত রাখেন। আমরা দেখতে চাই সরকার কী সিদ্ধান্ত নেয়। ৭ মের মধ্যে সরকার কোটা সংস্কারের পক্ষে দাবি মেনে না নিলে আমরা আবারও আন্দোলন শুরু করব।’\nতিনি বলেন, যারা এখন আন্দোলন চালিয়ে যাচ্ছেন, তারা এ বিষয়ে না জেনেই আন্দোলন করছেন। একটি বিশেষ গোষ্ঠীর স্বার্থ রক্ষা করছেন। মো. আতাউল্লাহ জানান, কোটা সংস্কারের পক্ষে ফেসবুকে একটি গ্রুপ আছে, যার সদস্য ১৪ লাখের ওপরে। এদিকে আন্দোলন চালিয়ে যাওয়ার পক্ষে কয়েকজন জানান, আন্দোলন স্থগিত রাখলে সরকার দাবি পূরণ করবে না।\nবিদ্যমান কোটার সংস্কার চেয়ে বাংলাদেশ সাধারণ ছাত্র অধিকার সংরক্ষণ পরিষদ এ দফায় ২৭ ফেব্রুয়ারি থেকে আন্দোলন করে আসছে। রোববার তাদের পদযাত্রা ও অবস্থান কর্মসূচি চলার সময় ঢাকায় পুলিশ বাধা দিলে সহিংস পরিস্থিতির সৃষ্টি হয়। আন্দোলনকারীদের ওপর পুলিশ লাঠিপেটা করে ও কাঁদানে গ্যাসের শেল ছোড়ে।


সালোয়ার কামিজ কি সুন্নতি পোশাক? - JanaBD.ComLoginSign UpHomeSms ZoneTube\nHome › ইসলামের কথা › ইসলামিক শিক্ষা › সালোয়ার কামিজ কি সুন্নতি পোশাক?সালোয়ার কামিজ কি সুন্নতি পোশাক? ইসলামিক শিক্ষা 12th Nov 2016 at 3:58pm 888প্রশ্ন : সুন্নতি পোশাকের ব্যাপারে সঠিক নির্দেশনা দেবেন? তর্ক হওয়ায় এক নারী একটি বই দেখিয়ে বলেছিলেন, সালোয়ার কামিজ সুন্নতি পোশাক। এ কথা কি ঠিক?\nFacebook Twitter Googleplus PintMizu AhmedManager Like - Dislike Votes7- Rating 5.7 of 10Relatedআরও দেখুনঅন্যান্য ক্যাটাগরি নারীদের বাজারে যাওয়া কি ঠিক? Yesterday at 7:54pm 171 বজ্রপাতের সময় মহানবী (স:) যে আয়াত পাঠ করতে বলেছেন! Yesterday at 4:18pm 187 শবে মিরাজের শিক্ষা, গুরুত্ব ও করণীয় Yesterday at 2:07pm 251 প্রাকৃতিক দুর্যোগে যে দোয়া পড়বেন Sun at 7:05pm 245 হজে গিয়ে মারা গেলে বিশেষ কোন মর্যাদা লাভ হয় কি? Sat at 8:57pm 332 চোর-ডাকাতের পেরেশানি থেকে মুক্ত থাকার আমল Sat at 8:47pm 191 স্বপ্ন দেখে ভয় পেলে বিশ্বনবী (স:) যে দোয়া পড়তে বলেছেন! Fri at 8:31pm 600 পোশাক পরিচ্ছদের ইসলামী নীতিমালা! Fri at 7:17pm 262পাঠকের মন্তব্য (0)Please login To write comment


সুবর্ণভূমি Get Latest Bangla News Online from The newsportal Subornobhumi||মিষ্টি খাবেন, না খাবেন না?\nআপডেট: 02:13:22 30/09/2018\nসুবর্ণভূমি ডেস্ক : চিনি, শর্করা, সুগার- যে নামেই ডাকুন, গত কয়েক দশকে বিজ্ঞানী আর ডাক্তারদের ক্রমাগত সতর্কবার্তার ফলে এটা হয়ে দাঁড়িয়েছে জনস্বাস্থ্যের এক নম্বর শত্রু।\nসরকার এর ওপর কর বসাচ্ছে। স্কুল আর হাসপাতালগুলো খাদ্যতালিকা থেকে একে বাদ দিয়ে দিচ্ছে। বিশেষজ্ঞরা বলছেন, আমাদের খাবার থেকে চিনি সম্পূর্ণ বাদ দিয়ে দিতে।\nআমরা সবসময়ই শুনছি, যারা বেশি মিষ্টি খায় তাদের টাইপ-টু ডায়াবেটিস, হৃদরোগ, এবং ক্যানসারের ঝুঁকি বেশি।\nকিন্তু এর বিপরীতেও একটা কথা আছে। আসলে এসব স্বাস্থ্য সমস্যার জন্য শর্করাই যে দায়ী, তা হয়তো না-ও হতে পারে।\nঠিক কীভাবে আমাদের স্বাস্থ্যের ওপর ক্ষতিকর প্রভাব ফেলে এই শর্করা, তা বের করতে গিয়ে কিন্তু বিজ্ঞানীরা দেখছেন, এটা প্রমাণ করা খুব কঠিন। বিশেষ করে যখন তা উচ্চমাত্রার ক্যালরি সমৃদ্ধ খাদ্যের সঙ্গে খাওয়া না হচ্ছে।\nকিন্তু গবেষকরা আরো বলেছেন, এটা তখনই ঘটে যখন আপনি উচ্চ ক্যালরিসমৃদ্ধ খাবারের সঙ্গে উচ্চমাত্রায় শর্করাসমৃদ্ধ খাবার খাচ্ছেন। তারা আরো বলছেন, শুধু সুগারের জন্য স্বাস্থ্যঝুঁকি তৈরি হয়- এটা বলা যায় না।\nতা ছাড়া, বিজ্ঞানীরা আরো বলছেন, কোনো একটি খাবারকে সমস্যার মূল কারণ বলে চিহ্নিত করারও অনেক বিপদ আছে। কারণ এর ফলে এমন হতে পারে মানবদেহের জন্য প্রয়োজনীয় কোনো খাবার হয়তো আপনি খাওয়া বন্ধ করে দিলেন।\nবিজ্ঞানীরা বলছেন, উচ্চ মাত্রার ফ্রুকটোজসমৃদ্ধ কর্ন সিরাপ বা বাড়তি চিনিওয়ালা পানীয়, জুস ড্রিংক, মধু বা সাদা চিনি- এগেুলো হৃদযন্ত্রের সমস্যা তৈরি করতে পারে, কারণ তা ধমনীর ভেতর ট্রাইগ্লিসারাইডজাতীয় চর্বি জমাতে ভূমিকা রাখে।\nবিভিন্ন জরিপে এই বাড়তি যোগ করা চিনিসমৃদ্ধ খাবার বা পানীয়ের সঙ্গে হৃদরোগ ও ডায়াবেটিসে আক্রান্ত হওয়ার সম্পর্ক দেখা গেছে।\nকিন্তু সুগারের কারণেই যে হৃদরোগ বা ডায়াবেটিস হয়- এটা স্পষ্ট করে বলার উপায় এখনো নেই। লুজান বিশ্ববিদ্যালয়ের অধ্যাপক লুক টাপি বলছেন, অতিরিক্ত ক্যালরিই ডায়াবেটিস, স্থূলতা এবং উচ্চ রক্তচাপের কারণ এবং সুগার সেই উচ্চ ক্যালরিসমৃদ্ধ খাবারের একটা অংশমাত্র।\nএমন দেখা গেছে, যারা অ্যাথলেট বা ক্রীড়াবিদ, তারা বেশি শর্করা খেলেও শারীরিক পরিশ্রম বেশি করছেন বলে তা হজম হয়ে যাচ্ছে। কোনো ক্ষতিকর প্রভাব ফেলছে না।\nকিছু গবেষণায় বলা হয়, চিনি বা মিষ্টি খাওয়ার আকর্ষণ কোকেনের আকর্ষণের মতোই; যাকে বলা চলে একটা নেশা।\nকিন্তু এসব গবেষণার বিরুদ্ধে এমন সমালোচনাও হয়েছে যে, এখানে উপাত্তকে ভুলভাবে ব্যাখ্যা করা হয়েছে। কিছু জরিপে বলা হয়, যারা বেশি বেশি কোমল পানীয় বা ফলের রস খান তাদের স্মৃতিশক্তি দুর্বল, মস্তিষ্কের গড় আয়তনও কম।\nকিন্তু অস্ট্রেলিয়ার সুইনবার্ন সেন্টারের গবেষক ম্যাথিউ পেস বলছেন, তিনি নিশ্চিত নন যে মস্তিষ্কের স্বাস্থ্যের ওপর শুধু শর্করাই প্রভাব ফেলে।\nতিনি বলেন, তা ছাড়া এমনও হতে পারে যারা বেশি সফট ড্রিংক পান করেন, তারা হয়তো শরীরচর্চা করেন কম । মস্তিষ্কের স্বাস্থ্যের সঙ্গে তো এরও একটা সম্পর্ক থাকতে পারে।\nবর্তমানে বিজ্ঞানীরা যেসব স্বাস্থ্য নির্দেশিকা দিচ্ছেন তাতে বলা হচ্ছে, মানুষ প্রতিদিন যে ক্যালরি গ্রহণ করছে, তাতে ৫ শতাংশের বেশি শর্করা থাকা উচিত নয়।\nখাদ্য বিশেষজ্ঞ রেনি ম্যাকগ্রেগর বলছেন, ‘আমাদের প্রত্যেকের ক্ষেত্রেই সুষম খাবারের সংজ্ঞা ভিন্ন ভিন্ন। আসলে খাদ্যতালিকা থেকে চিনিকে বাদ দিয়ে দেওয়াটা বরং হিতে বিপরীত হতে পারে। এমন হতে পারে চিনি বাদ দিয়ে আপনি হয়তো অতিরিক্ত ক্যালরিসমৃদ্ধ কোনো খাদ্য বেশি খেতে শুরু করলেন, তাতে ক্ষতিই বেশি।\nআমরা স্বাস্থ্যকর ফল, যাতে শর্করা আছে, তার সঙ্গে কোমল পানীয়কে গুলিয়ে ফেলছি, যাতে বাড়তি শর্করা ছাড়া কোনো পুষ্টিকর উপাদান নেই।\nতাহলে আমরা চিনি বা মিষ্টিজাতীয় খাবার মানেই তা খারাপ- ব্যাপারটা এরকম নেতিবাচকভাবে চিত্রিত করি কেনো?\nজেমস ম্যাজিসন বিশ্ববিদ্যালয়ের অধ্যাপক অ্যালান লেভিনোভিৎজ বলছেন, ‘এর একটা কারণ হলো, আমরা যে জিনিসটার আকর্ষণ ঠেকাতে পারি না, সেটাকেই অশুভ হিসেবে চিত্রিত করি। মিষ্টি খাবার তাড়না নিয়ন্ত্রণ করতেও আমরা একই জিনিস করছি।’


১ম বারের মত ময়মনসিংহ শিক্ষা বোর্ডের এস এস সি ফল প্রকাশ। - bengalipress.com\nHome সারাদেশ ময়মনসিংহ ১ম বারের মত ময়মনসিংহ শিক্ষা বোর্ডের এস এস সি ফল প্রকাশ।\nশেরপুর জেলায় পাশের হার সবোর্চ্চ , আরও পড়ুন।\nময়মনসিংহ মাধ্যমিক ও উচ্চ মাধ্যমিক শিক্ষা বোর্ডে ২০২০ সালে প্রথম এসএসসি পরীক্ষায় ৮০.১৩ শতাংশ পরীক্ষার্থী পাশ করেছে, তন্মধ্যে জিপিএ ৫ পেয়েছে ৭হাজার ৪৩৪জন। অল্প সময়ে সীমিত জনবল দিয়ে ভর্তি ও দুটি পাবলিক পরীক্ষা সুষ্ঠুভাবে সম্পন্ন করায় বোর্ডের কর্মকর্তাসহ অন্য যারা সগহযোগীতা করেছেন তাদের সকলের প্রতি কৃতজ্ঞতা জানান ময়মনসিংহ মাধ্যমিক ও উচ্চ মাধ্যমিক শিক্ষা বোর্ডের চেয়ারম্যান অধ্যাপক ড. গাজী হাসান কামাল। এই বোর্ডকে একটি সেবাধর্মী ডিজিটাল বোর্ডে রূপান্তর করার প্রত্যয় ব্যক্ত করে ড. গাজী হাসান কামাল জানান আগামীতে ফলাফল আরো ভালো করার জন্য প্রয়োজনীয় পদক্ষেপ নেয়া হবে। এজন্য তিনি শিক্ষক-শিক্ষার্থী ও অভিভাবকসহ সকলের আন্তরিক সহযোগীতার কামনা করেন।\nইব্রাহিম মুকুট করেসপন্ডেন্ট ময়মনসিংহ,\nPrevious articleএখনই খোলা হচ্ছে না শিক্ষাপ্রতিষ্ঠান : প্রধানমন্ত্রী\nNext articleজাফরুল্লাহর স্ত্রী-ছেলেও করোনায় আক্রান্ত


এসময় টাঙ্গাইল র‌্যাব-১২ এর ক্রাইম প্রিভেনশন কোম্পানী (সিপিসি-৩) এর কোম্পানী কমান্ডার মেজর আবু নাঈম মোহাম্মদ তালাত জানান, গোপন সংবাদের ভিত্তিতে বৃহস্পতিবার দিবাগত রাতে ঢাকা-টাঙ্গাইল-বঙ্গবন্ধু সেতু মহাসড়কের টাঙ্গাইল সদর উপজেলার রাবনা বাইপাস এলাকায় অভিযান চালায়র‌্যা-১২ এর একটি দল।\nএসময় উত্তরবঙ্গ থেকে টাঙ্গাইল শহরগামী আম বোঝাই একটি ট্রাক থামিয়ে তল্লাশী করা হয়। ট্রাকের উপরে আম থাকলেও ট্রাকের চালকের আসনের সামনের কেবিনেটে দুটি বস্তা পাওয়া যায়। পরে সেই বস্তাতে ৩০০ পিস নিষিদ্ধ ভারতীয় ফেন্সিডিল পাওয়া যায়।\nপ্রাথমিক জিজ্ঞাসাবাদে গ্রেপ্তারকৃতরা আমসহ বিভিন্ন পণ্য বহনের আড়ালে মাদক দ্রব্য পরিবহন করে বিভিন্ন এলাকায় নিয়ে বিক্রি করার কথা স্বীকার করেছে।\nতারা দীর্ঘদিন ধরে অন্য জেলা থেকে পণ্য পরিবহনের আড়ালে বিভিন্ন মাদকদ্রব্য এনে টাঙ্গাইলের বিভিন্ন এলাকার মাদক ব্যবসায়ীদের কাছে বিক্রি করতো। তাদের বিরুদ্ধে টাঙ্গাইল সদর থানায় মাদকদ্রব্য আইনে মামলা করা হয়েছে।\nসৌদি যুবরাজ বিন সালমান নিজের ক্ষমতাকে একচ্ছত্র করতে সবকিছুকে তুচ্ছ করতে রাজি। পশ্চিমা শক্তিগুলোকে নিজের দিকে টানতে একদিকে তিনি নানা সংস্কার পরিকল্পনা সামনে আনছেন, অন্যদিকে চিরাচরিত পন্থায় প্রাসাদ রাজনীতি করে চলেছেন। সেখানে কোনো সংস্কারের ধার ধারছেন না তিনি। ২০১৮ সালের অক্টোবরে সৌদি সাংবাদিক জামাল খাসোগি হত্যার কারণে তাঁকে নিয়ে শুরু হওয়া সমালোচনা এখনো থিতিয়ে আসেনি। অথচ সেই একই রাস্তায় পথচলা অব্যাহত রেখেছেন তিনি।\nঅবশ্য কেনইবা চলবেন না?\nফলে ভিন্নমত ও বিরোধী পক্ষ দমনে বিন সালমান নিজের রাশ কেন টানবেন? তিনি টানছেনও না। এই করোনাকালেই তাই সাবেক ক্রাউন প্রিন্স মোহাম্মদ বিন নায়েফকে বন্দী করা হলো, যিনি বিন সালমান ক্রাউন প্রিন্স হওয়ার পর থেকেই গৃহবন্দী ছিলেন। গ্রেপ্তার করা হলো বিন সালমানের আরেক ভাই রাজপুত্র আহমেদ বিন আবদুল আজিজকে। আটক করা হলো প্রিন্সেস বাসমাহকে। বিন সালমান যাঁদেরই আটক করেন, তাঁদের বিরুদ্ধেই থাকে দুর্নীতির অভিযোগ। এ ক্ষেত্রেও তা–ই করা হচ্ছে।\nযদিও অর্থ ও আনুগত্যের বিনিময়ে এসব অভিযোগ থেকে মুক্তিও মেলে, যার প্রমাণ গত কয়েক বছরে একাধিকবার পাওয়া গেছে। সে যা-ই হোক, বিন সালমান এবার পিছু নিয়েছেন সাবেক গোয়েন্দা কর্মকর্তা সাদ আল-জাবরির।\nসাদ আল-জাবরি যুবরাজ মোহাম্মদ বিন নায়েফের দীর্ঘদিনের উপদেষ্টা ছিলেন। বিন নায়েফকে ২০১৭ সালে প্রাসাদ–অভ্যুত্থানের মাধ্যমে রাতারাতি মসনদের উত্তরাধিকারের পদ থেকে সরিয়ে দেন বিন সালমান।\nআর এর মধ্য দিয়েই বিন সালমান সৌদি আরবের অঘোষিত শাসক বনে যান। গত মার্চে বিন নায়েফসহ রাজপরিবারের আরও দুই সদস্যকে আটকের কয়েক দিনের মধ্যেই সাদ আল-জাবরির দুই সন্তান ২১ বছর বয়সী ওমর ও ২০ বছর বয়সী সারাহকে আটক করা হয়। এরপর গত মে মাসের শুরুর দিকে আটক করা হয় সাদ আল-জাবরির এক ভাই আবদুলরহমান আল-জাবরিকেও।\nপরিবারের সদস্যদের আটক করে বিন সালমান মূলত সাদ আল-জাবরিকে দেশে ফিরিয়ে এনে তাঁর কাছে থাকা কিছু নথি হস্তগত করতে চান। এসব নথি তিনি তাঁর বিরোধী পক্ষকে ধরাশায়ী করতে ব্যবহার করবেন। একই সঙ্গে তাঁর মধ্যে এই শঙ্কাও রয়েছে যে জাবরির কাছে তাঁর ও তাঁর বাবার (বর্তমান বাদশাহ) জন্য ক্ষতিকর কিছু তথ্যও রয়েছে।\nযুক্তরাষ্ট্রের কেন্দ্রীয় গোয়েন্দা সংস্থা (সিআইএ) ও সৌদি গোয়েন্দা বিভাগের মধ্যকার সম্পর্ক সমন্বয়ের দায়িত্বে ছিলেন তিনি। ২০১৫ সালের জানুয়ারিতে বাদশাহ সালমান মসনদে বসার পর তিনি আল-জাবরিকে মন্ত্রী পর্যায়ে নিয়ে আসেন। একই বছরের এপ্রিলে বিন নায়েফ ক্রাউন প্রিন্স হন।\nএই বার্তা এই সময়ে দিতে চাওয়ার কারণ সম্ভবত অর্থনৈতিক সংকটের মধ্য দিয়ে যাওয়া সৌদি আরবের প্রভাবশালী পরিবারগুলোয় ক্রমবর্ধমান বিন সালমান বিরোধিতা।\nচীনে ভয়াবহ ভূমিকম্পের পূর্বাভাস; রাস্তা জুড়ে মাছের হৈচৈ